"QO’QON 1912" профессионал футбол клуби » КИЧИК “ШЕРЛАР” БИЛАН ЖАНГАВОР ДУРАНГ\nКИЧИК “ШЕРЛАР” БИЛАН ЖАНГАВОР ДУРАНГ\nТошкентдаги ЖАР стадионида, ёшлар лигаси 24-туридан ўрин олган “Пахтакор” – “Қўқон-1912” жамоалари ўринбосарлари ўртасидаги учрашуви бўлиб ўтди. Ушбу учрашувга бўлган қизиқиш баланд эди. Боиси ушбу турга қадар турнир жадвалида бу икки жамоа биринчи ва иккинчи ўринларни эгаллаб туришганди. Мазкур баҳсдаги ғалаба вакилларимизга “Пахтакор” билан тенглашиб олиш имкониятини тақдим этарди. Шу боис ўйин кесин тарзда бошланди. Мезбонларнинг дастлабки ҳужуми гол билан якунланди. Гол муаллифи Жаҳонгир Аҳмадов бўлди.\n23-дақиқада футболчиларимиз ҳисобни тенглаштиришлари мумкин эди. Аброр Раҳмоновнинг зарбасига бир неча см аниқлик етишмади.\nБиринчи бўлим якунланиши арафасида эса ниҳоят, рақиб дарвозасини ишғол этишга муваффақ бўлдик. Дилшод Баратов ўзнинг супер зарбасини билан ҳисобни тенглаштирди.\nИккинчи таймни мезбонлар ҳужумкор руҳда бошланди. 55-дақиқада Нодир Йўлдошев қанотдан оширилган тўпни боши билан дарвозамизга жойлаб қўйди – 2:1.\n74-дақиқада футболчиларимиз яна бир бор ҳисобни тенглаштиришлари мумкин эди. Аммо Достон Мелиқўзиев бирга-бир вазияитдан фойдалана олмади. 78-дақиқада ўринбосарларимиз майдон эгалари дарвозасига иккинчи голни киритишни уддасидан чиқишди. Кетма кет ҳужумлардан кейин Иқбол Маликжонов ҳисобни тенглаштирди – 2:2.\nУчрашувнинг сўнгги қисми шиддатли ҳужумлар остида кечди. Ҳар икки жамоа ғалаба қозониш учун бор кучини ишга солди. Аммо ўйин жангавор дуранг билан интиҳо топди.\nУшбу баҳсдан кейин ўринбосарларимизнинг очколари сони 45 тага етди.\n«ПАХТАКОР» – «ҚЎҚОН-1912» – 2:2 (1:1)\nГоллар: Ж. Аҳмадов – 3, Н. Йўлдошев – 55. – Д. Баратов – 45, Иқбол Маликжонов- 78.\n“Пахтакор”: 1. Ботирали Эргашев, 2. Жасур Эрмаматов, 4. Забихулло Ўринбоев, 5. Нодир Йўлдошев, 6. Камрон Саидазимов, 7. Диан Талхатов, 9. Достон Иброҳимов, 10. Бехруз Саидалиев, 14. Собир Синдаров, 15. Бобур Асқаров, 19. Жаҳонгир Аҳмадов.\nЗахира: 16. Шохрух Раимов, 8. Асад Слбиржонов, 24. Жасур Якубов, 28. Григорий Аҳмедов, 31. Иброҳим Ғанижонов, 34. Руслан Розиев, 51. Иброҳим Йўлдошев.\n«Қўқон-1912»:13. Никита Рибкин, 6. Дилшод Баратов, 7. Хушнудбек Авилов, 10. Аброр Раҳмонов, 19. Достон Мелиқўзиев, 24. Маъмур Раҳимов, 25. Исмоил Охунжонов, 28. Авазхон Маматхўжаев, 29. Иқбол Маликжонов, 33. Иброҳим Мухторов, 75. Мўмин Содиқжонов.\nЗахирада: 30. Ислом Абдуллаев, 4. Дониёр Тўлашев, 8. Бахтиёр Абдубаннонов, 22. Рамзбек Исақов, 70. Иброҳим Аҳмаджонов, 23. Саидмирзо Тўхтасинов, 90. Шукур Мўминов.


АҚШ Давлат котиби ва БМТ Бош котиби Қуддусда музокара ўтказмоқда\nАҚШ Давлат котиби Жон Керри БМТ Бош котиби Бан Ки-мун билан.\nИсроил ва Ғазо секторини назорат қилаëтган Ҳамас етакчиларини ўзаро ўт очишни тўхтатишга кўндириш мақсадида Қуддусга келган АҚШ Давлат котиби Жон Керри¸ жараëнда айрим илгари силжиш мавжудлигини билдирди. Вашингтон дипломатлари раҳбари¸ айни пайтда¸ сулҳ ўрнатиш учун қилинадиган иш ҳали кўплигини ҳам эътироф этди.\nАйни пайтда¸ Исроил президенти Шимон Перес билан учрашган БМТ Бош котиби Бан Ки-мун¸ Исроилнинг хавфсизлик хавотирларини тушунган ҳолда¸ Фаластинда тинч аҳоли вакилларининг ўлдирилаëтгани ҳақида сукут сақлай олмаслигини таъкидлади:\n- Ғазода 600 дан ошиқ фаластинлик ўлдирилди¸ 3000 га яқини жароҳатланди. Буларнинг аксарияти тинч аҳоли вакилларидир. БМТ Бош котиби сифатида мен бундай фожиа ҳақида жим туролмайман ва жим турмайман ҳам. Зўравонлик дарҳол тўхтатилиши лозим. Мулоқот бошланиши керак. Мен ҳозир можарога тортилган томонлар ўртасида мулоқот бошланиши учун ҳаракат қилаяпман¸ деди БМТ Бош котиби Исроил президенти билан учрашувдан сўнг.\nИсроил ва Ҳамас кучлари ўртасидаги қуролли қарама-қаршилик кучайгани муносабати билан АҚШ ва ЕИ Исроилга учадиган парвозларни вақтинча бекор қилди. Исроилнинг Ҳамас билан музокара бошлашига босим ўлароқ кўрилаëтган бу қарор¸ Исроил раҳбарларининг эътирозига сабаб бўлди:\n- Мен фаластинликлар отаëтган ракета боис¸ АҚШ ва Европадан Исроилга бўлаëтган парвозлар тўхтатилганидан афсусдаман. Бундай таҳдидга қарши жавоб¸ парвозларни тўхтатиш эмас¸ балки бу парвозларга хавф солаëтган ракеталарни тўхтатиш бўлади. Ракета отувчиларга нисбатан бундай юмшоқлик. Назаримда¸ бутун дунëдаги ҳаво қатновини таҳдидга қўяди¸ деди Исроил президенти Перес.


Тезкор: Самарқандда касалманд, етим болани нега хўрлашди? (видео) - Darakchi\nТезкор: Самарқандда касалманд, етим болани нега хўрлашди? (видео)\nЖАМИЯТ 31.10.2019, 16:45\nКеча, 30 октябрь куни ижтимоий тармоқларда Самарқанд шаҳридаги Ҳазора маҳалласида етим болани хўрлашганлиги тўғрисида видео тарқалди. Кўрган борки, нафрат ва ҳаяжонини беркита олмаяпти. darakchi.uz воқега аниқлик киритиш мақсадида Бош прокуратура билан боғланди.\nМаълум қилинишича, Самарқанд шаҳри бўйича ИИО ФМБ ходимлари томонидан тезкор суриштирув ишлари олиб борилди.\nДастлабки терговолди текширув давомида аниқланишича воқеа 2019 йилнинг август ойида бўлган.\nСамарқанд шаҳар Зиёкорлар кўчасида яшовчи 2001 йилда туғилган фуқаро У.Ҳ. онасини ножўя сўзлар билан ҳақорат қилиб, гапларига қулоқ солмасдан, алкогол ва тамаки маҳсулотларини истеьмол қилишга ружу қўйган.\nШу сабабли У.Ҳ.нинг онаси қариндоши 1988 йилда туғилган фуқаро И.Ҳ.га ўғлини тарбиялаш ва тўғри йўлга солиб қўйишни сўрайди\nИ.Ҳ. қариндоши У.Ҳ.ни Спитаменшох кўчасида жойлашган темирчилик устахонасига олиб бориб, у ерда укаси 1997 йилда туғилган фуқаро И.И. билан биргаликда турли жисмлар яъни, велосипед ғилдирагининг чарми ва арқон билан уриб дўппослайди.\nИ.И. ўзи билан биргаликда устахонада ишловчи 2004 йилда туғилган С.Б.га ушбу ҳолатни видеотасвирга олишини буюради.\n2019 йилнинг октябрь ойида 1983 йилда туғилган фуқаро Ф.К. видеотасвирдаги қонунбузарларга нисбатан чора кўрилиши учун Фейсбук ижтимоий тармоғида ушбу ҳолат акс этган видеони тарқатиб юборган.\nТез орада darakchi.uz якуний натижалар ҳақида яна хабар беради


Нигериянинг «Эньимба» ва «Абиа Кометс» клублари футболчилари — Бенжамин Илайомэд ва Дайо Оджо номаълум кишилар томонидан ўғрилаб кетилган эди. Goal.com нашри тарқатган хабарга кўра, улар озод этилишган.\nВоқеа Акура шаҳридаги Бенин-Ово автотрассасида рўй берган эди. Уларга ҳужум қилган ниятли кишилар номлари келтирилган футболчиларни ўғирлаб кетишган бўлса, улар билан бирга бўлган Эммануэль Жеймс қочиб қолишга муваффақ бўлишган эди.\n«Эньимба» клуби расмий баёнот бериб, ўйинчилар чоршанба оқшомида ўз оиласи бағрига қайтишганини маълум қилди.\nКиритилган сана: 26.03.2020 18:40.\nЎқилди: 1170 марта.


ҲАМКОРЛИК КУТИЛГАН НАТИЖАНИ БЕРАДИ - 21ASR\nҲАМКОРЛИК КУТИЛГАН НАТИЖАНИ БЕРАДИ\tPayshanba, 11 May 2017 16:28\t21ASR\tТошкент вилояти Бўстонлиқ туманида ҳуқуқбузарликларнинг олдини олиш бўлими профилактика инспекторлари томонидан бошқа ҳуқуқни муҳофаза қилувчи идоралар билан ҳамкорликда маҳалла, корхона-ташкилотлар, умумтаълим мактаблари, касб-ҳунар коллежларида тарғибот-ташвиқот ва тушунтириш ишлари мунтазам равишда ўтказилмоқда. – Профилактика куни давомида 17 нафар шубҳа уйғотган шахслар милиция таянч пунктларига келтирилиб, уларнинг 7 нафарига нисбатан маъмурий чоралар белгиланди, – дейди Бўстонлиқ тумани ИИБ бошлиғининг ўринбосари Элбек Рустамов. – Бундай тадбирларимизда аҳолининг ҳушёрлигини ошириш, фарзанд тарбиясида лоқайдликка йўл қўймасликлари ҳақида бот-бот таъкидлаймиз. Чунки касални даволагандан кўра унинг олдини олган афзал-да. Аммо юртимизда ҳалол меҳнат қилиб яшаш, турли соҳаларда ўзини кўрсатиш учун барча шароитлар яратилганига қарамасдан, қинғир йўллар билан қорин тўйғазишни “касб” қилиб олган кимсаларнинг борлиги кишини хавотирга солади. Худди шундай қинғирлик шу йилнинг 10 апрель куни туманимизнинг Искандар қўрғонида содир бўлди. Тунги соат 2:30да тўрт нафар номаълум шахс юзларига қора ниқоб кийган ҳолда, шу қўрғон ҳудудидаги хонадонлардан бирига босқинчилик жиноятини амалга оширишади. Ухлаб ётган уй бекаси уйғонганда унга пичоқ ўқталишади ва унинг икки миллион сўм пули ва 400 минг сўм қийматли уяли алоқа телефонини олиб, воқеа жойидан яширинишади. Ўз вақтида олиб борилган тезкор саъй-ҳаракатлар натижасида бу разил ниятли шахслар ҳибсга олинди.\nУчрашувда, шунингдек, вояга етмаганлар томонидан содир этилган ўғирлик ва талончилик жинояти, унинг келиб чиқиш сабаблари атрофлича муҳокама этилди. Сўзга чиққанлар эндиликда ҳуқуқни муҳофаза қилувчи органлар, ўқув муассасалари, маҳалла ва оила ҳамкорлигини янги босқичга олиб чиқиш, келгусида бундай иллатларнинг олдини олиш борасида амалга оширилиши лозим бўлган масалаларни муҳокама этишди.


Наша етиштираётган мураббий қўлга тушди » Новости Узбекистана сегодня: nuz.uz\nНовости Узбекистана → ҲОДИСА → Наша етиштираётган мураббий қўлга тушди\n10-07-2019 09:07 0 707 Рейтинг1 Чоп этиш\nНаша етиштираётган мураббий қўлга тушди\nСурхондарё вилоятида ўтказилаётган “Қора дори-2019“ тадбирларида гиёҳванд модда парваришлашни касб қилиб олмоқчи бўлган шахслар қўлга олиниб, қонуний чора кўрилмоқда.\nВилоят ички ишлар бошқармаси ходимлари томонидан Бойсун туманида ўтказилган тадбирда “Мунчоқ” маҳалласида яшайдиган вақтинча ишсиз Қулдов Ризаев (исм-шарифлар ўзгартирилди)нинг томорқасида парваришланаётган 20 туп наша ўсимлиги ҳужжатлаштириб олинди.\nСариосиё туманидаги тадбирда Чанглоқ қишлоғида яшовчи Валиқул Сафоев томорқасида етиштираётган 12 туп наша ўсимлиги билан қўлга тушиб қолди.\nДенов туманидаги тадбирлар чоғида “Оҳлар” маҳалласида яшовчи пенсионер Тўра Бобоев ўз томорқасидаги помидор кўчатлари орасида гиёҳванд модда ўсимлиги парваришлашни синовдан ўтказаётганига дуч келинди. Зийрак ички ишлар ходимлари соқолига оқ оралаган бобонинг помидор кўчатлари орасидан 9 туп наша ўсимлигини топиб олиб, тегишли тартибда расмийлаштирди.\nШу ўринда айтиш керакки, мамлакатимизда ўқитувчи- мураббийларга барча ҳавас назари билан қарайди. Ёш авлодга илм бермоқда, уларни комил инсон этиб тарбияламоқда, дея ҳурматини жойига қўйишга ҳаракат қилади.\nБироқ, айрим мураббийларнинг томорқасига гиёҳванд модда ўсимлигини экиб, бундай улуғ номга қора доғ тушираётганини қандай изоҳлаш мумкин? Масалан, Денов туманидаги “Даҳана” маҳалласида яшайдиган, тумандаги коллежлардан бирининг мураббийи Элёр Қораевнинг томорқаси кўздан кечирилганда 34 туп наша ўсимлиги парваришланаётгани аниқланди.\nЗаҳри қотил-ку қонун доирасида ҳужжатлаштириб олинди. Лекин, элнинг иззатида бўлган мураббий эндиликда коллеж жамоаси ва маҳалладошлари юзига қандай қарайди?\nАйни пайтда мазкур ҳолатлар бўйича Ўзбекистон Республикаси Жиноят кодексининг 270-моддаси 1-қисми билан жиноят иши қўзғатилиб, тергов ҳаракатлари олиб борилмоқда.


Library | Ibratli dunyo\nAdded: Skromniy306 (10.05.2020 / 15:53)\nЮз берган кучли тўфондан бир бой кишининг барча мол-дунёси сувга ғарқ бўлибди. Бутун бойлиги бирпасда йўқ бўлганига чидамаган бой кўчаларда фарёду-фиғон чекиб йиғлаб кетаётса, қаршисидан бир одам чиқиб қолибди:\n- Кап-катта одамга йиғлаш нимаси? - дея савол берибди ажабланиб.\n- Мен йиғламай ким йиғласин? - дебди у. - Бир зумда ҳамма мол-мулкимдан айрилиб, фақир-қашшоқ бўлиб қолдим-ку!..\n- Кўп ғам чекма, - дея овутишга тушибди йўловчи киши. - Умр йўлдошинг борми?\n- Бор, - дебди бой бироз ҳайрон бўлиб.\n- Унинг ақлу-ҳуши, фаросати борми? Бой бир зум ўйланиб қолибди ва:\n- Ҳа, бу жиҳатдан бахтиёрман! Фаросатли, солиҳа, ҳар доим кайфиятимга қараб яшайдиган жуфти ҳалолим бор, - дебди бой.\n- У ҳолда нега йиғлайсан, эй ғофил банда?! Бу дунёда мато учун ҳам кўз-ёш тўкадими, одам? Сабоқ учун бир гап айтай сенга, мен шундай бир хотинга уйланганманки, эрнинг қадр-қимматига етмайди. Сен фалокатнинг нималигини билмас экансан. Агар сен ҳам ақли калта, тили узун, жағи тинмас бир хотинга уйланган бўлганингда, ўшанда билардинг ҳақиқий фалокат нималигини! Дўконларинг сувга ғарқ бўлган бўлса, сен соғ экансан-ку, ҳаммасини топасан. Фақат ёнингда кўнглингдагидек аёлинг сенга мададкор бўлса, маънавий қувват бериб турса тезда ўзингни ўнглаб оласан, - дебди, йўловчи.\nХалқимизда «Яхши хотин ярим давлат» деган гап бежиз айтилмаган. Дарҳақиқат, солиҳа, оқила аёл фақат жуфти ҳалолининг эмас, бутун жамиятнинг гултожи ҳисобланади. Чунки, тарбияси гўзал аёл аввало, ота-оналарини эъзозлайди, турмуш ўртоғини ардоқлайди, асосийси, фарзандларига чиройли тарбия бериб, жамиятга комил инсонларни вояга етказиб беради.


Нобел мукофоти лауреати, таниқли кимёгар, Нагоя университети профессори Рёджи Ноёри Ўзбекистонга расмий ташрифи\n2018 йил 28-31 август кунлари Нагоя университети президенти Сейичи Мацуо раҳбарлигидаги делегация Ўзбекистонга ташриф буюрди.\n2018 йил 29 август куни Нобел мукофоти лауреати, таниқли кимёгар, Нагоя университети профессори Рёджи Ноёри иштирокидаги Тошкент шахри Ёшлар иттифоқи Марказида Ўзбекистон-Япония симпозиуми ўтказилди.\nШу куни ТошДТУ ҳузуридаги Ўзбекистон-Япония ёшлар инновация марказида иқтидорли ёш тадқиқотчилар билан Нобел лауреати Рёджи Ноёри учун давра суҳбати ўтказилди.\nШуни таъкидлаш жоизки, Ўзбекистонга дунёнинг энг нуфузли мукофотларидан бирининг лауреати ташрифи мамлакат тарихида илк маротаба амалга оширилди.\nПрофессор Ноёри таниқли кимёгар бўлиб, тадқиқот фаолияти каталитик ассиметрик синтез билан боғлиқ. У 2001 йилда бу соҳадаги ўзининг илмий кашфиёти учун Нобел мукофоти соҳиби бўлган. Р. Ноёри Япония таълим, маданият, спорт, фан ва техника вазирлигининг илмий кенгаши ҳақиқий аъзоси, Европа мамлакатлари, АҚШ, Буюк Британия, Хитой Фанлар Академиялари ва БМТнинг турли етакчи лойиҳалари аъзоси ҳисобланади.\nНобел мукофоти соҳиблари иштирокидаги илмий симпозиум ва давра суҳбатлари шубҳасиз илм-фан ва инновация соҳасида давлат сиёсатининг стратегик мақсад ва вазифаларини муваффақиятли амалга оширадиган ёш, иқтидорли тадқиқотчилар ва ўқитувчиларимизнинг илмий ва инновацион фаолиятини рағбатлантиришга ёрдам беради.\nШунингдек, Япония делегациясининг ташрифи чоғида Ўзбекистон Республикаси Вазирлар Маҳкамаси, Олий ва ўрта махсус таълим вазирлиги, Инновацион ривожланиш вазирлиги ва Фанлар академияларида учрашувлар ўтказилиши ҳамда Ўзбекистоннинг ноёб диққатга сазовор жойлари билан танишиш учун Самарқандга ташриф буюриши режалаштирилган.\nШуни таъкидлаш лозимки, Нагоя университети 20 йилдан ортиқ вақт давомида Ўзбекистон олий ўқув юртлари билан фан ва таълим соҳаларида фаол ҳамкорлик қилиб келмоқда. Бугунги кунда 200 дан ортиқ Ўзбекистонлик талаба ва тадқиқотчилар Нагоя университетида магистратура ва докторантурани мувофаққиятли тамомлаб, мамлакатимизнинг давлат, хусусий ва ташқи буғинларида ҳамда хорижий мамлакатларда муваффақиятли фаолият олиб бормоқда. 2010 йилда Тошкентда Нагоя университетининг Марказий Осиё давлатлари бўйича ваколатхонаси очилди. 2015 йил октябрь ойида ва 2018 йил июнь ойида Осиё институти Сунъий йўлдош кампусининг Ҳуқуқ ва педагогика соҳасидаги кампуслари очилди.\nТашриф доирасида 2018 йил 29 август куни ТошДТУ қошидаги Ўзбекистон-Япония ёшлар инновация марказининг фаол залида Нагоя университети ва Тошкент давлат техника университети ўртасида талабалар алмашинуви тўғрисидаги Меморандум имзоланди.\nМеморандум доирасида Ўзбекистонлик иқтидорли талабаларни Нагоя университетида бепул ўқитиш бўйича Нагоя университети ва Тошкент давлат техника университети ўртасида ўзаро келишувга эришилди.


Ўзини ўзи банд қилган шахслар фаолияти тартибга солинди | NORMA.UZ\nЎзини ўзи банд қилган шахслар фаолияти тартибга солинди\nВазирлар Маҳкамасининг 23.12.2020 йилдаги 806 -сон қарори билан Ўзини ўзи банд қилган шахс сифатида фаолиятни амалга ошириш тартиби тўғрисидаги низом тасдиқланди.\nўзини ўзи банд қилган шахсларни давлат солиқ хизмати органларида рўйхатдан ўтказиш тартиби;\nўзини ўзи банд қилган шахслар ва уларнинг хизматларидан (ишларидан) фойдаланувчилар ўртасидаги фуқаролик-ҳуқуқий муносабатларни тартибга солиш.\nЎзини ўзи банд қилган шахслар тўғрисида маълумотлар базаси давлат солиқ хизмати органлари томонидан яратилади ва параллел равишда «Ягона миллий меҳнат тизими» идоралараро дастурий-аппарат комплексида шакллантириладиган жисмоний шахснинг шахсий ишга жойлашиши тарихига интеграция қилинади.\nЎзини ўзи банд қилган шахс сифатида рўйхатдан ўтказилган жисмоний шахснинг якка тартибдаги тадбиркор сифатида давлат рўйхатидан ўтиши талаб этилмайди.\nТашкилотлар томонидан ўзини ўзи банд қилган шахсларни шартнома асосида бир марталик хизматлар кўрсатиш ва ишларни бажариш бўйича фаолиятга жалб қилишга йўл қўйилади. Бунда ўзини ўзи банд қилган шахслар меҳнатига ҳақ тўлаш ижтимоий солиқни ҳисоблаб чиқиш объекти ҳисобланмайди.\nЎзини ўзи банд қилган шахс махсус мобил илова ёки солиқ тўловчининг шахсий кабинети орқали ёхуд давлат солиқ хизмати органига келган ҳолда сўровномани тўлдириб рўйхатдан ўтиши мумкин.\nЎзини ўзи банд қилган шахслар томонидан меҳнат стажи ҳисобланиши учун қонун ҳужжатларида белгиланган миқдорда ижтимоий солиқ тўланади.\nУлар назорат-касса техникаси ва банк пластик карточкалари орқали ҳисоб-китоблар бўйича тўлов терминалларидан фойдаланиши ҳамда тижорат банкларида ҳисобварақлар очиши мумкин.


Пхеньян Жанубий Корея билан чегарага қўшинлар ташлашини маълум қилди\nШимолий Корея Жанубий Корея билан чегарадаги Кимгансан туристик зонаси ва Кэсон саноат мажмуасига қўшинлар ташлашни режалаштирмоқда. Бу ҳақда Корея халқ армияси бош штаби вакили хабар қилди.\nУнинг таъкидлашича, ушбу ҳудудда полк даражасидаги ҳарбий қисмлар ва бошқа зарурий ўт очиш бўлинмалари жойлаштирилади. Уларнинг жанговар вазифаси чегараолди ҳудудини қўриқлаш бўлади.\n“Чосон синбо” нашри маълумотларига кўра, Пхеньян Жанубий Корея билан чегарада барча турдаги ҳарбий машғулотларни қайта йўлга қўймоқчи. Аввал фуқаролик муҳофазасининг ортга чақиртирилган постлари яна қуролсизлаштирилган ҳудудга қайтарилади.\nБир ҳафта аввал Пхеньян Сеул билан барча алоқалар узилишини маълум қилганди. 16 июнда Шимолий Корея “чегарани қўрғонга айлантириш ва Жанубга нисбатан ҳарбий огоҳликни кучайтириш” мақсадида қурозсизлантирилган ҳудудда қўшин жойлаштириши мумкинлигини маълум қилган.\nШундан кейин шимолий кореялик ҳарбийлар Жанубий Корея билан музокаралар учун қўлланган алоқа узелини портлатиб юборган.\nМутахассисларнинг фикрича, Корея яриморолида вазиятнинг кескинлашиши Пхеньяннинг Сеул билан иқтисодий муносабатлар яхшиланишига умиди оқланмагани сабабли юз бермоқда. Жанубий Корея эса халқаро санкциялар, жумладан АҚШ томонидан босим хавфи сабабли Шимол билан ҳамкорлик қилишга жазм қила олмаяпти.


“Пахтакор” Ўзбекистонга энг катта балл коэффицентини келтирган бўларди, агарда… – O'zbekiston milliy paralimpiya assotsiatsiyasi\n“Пахтакор” Ўзбекистонга энг катта балл коэффицентини келтирган бўларди, агарда…\nҚатарда марказлашган ҳолда ўтган мусобақада “Пахтакор” чорак финалгача етиб борди.\nОхирги марта “шерлар” Чемпионлар Лигасида гуруҳ баҳсларидан 2010 йилда нимчорак финалга йўл олишни уддалаганди. 2009 йилдан бери эса, чорак финалда ўйнаш насиб қилмаганди. Жорий мавсумда “Пахтакор” ушбу нохуш анъаналарга барҳам беришга эришди. Бунгача жамоа 2003, 2004 ва 2009 йилларда мусобақанинг чорак финалида ўйнаганди.\nШу тариқа, 11 йил чорак финалсиз давом этган нохуш натижага чек қўйилди. “Шерлар” 4-бор мусобақа чорак финалида иштирок этди. Сўнгги мавсумларда жамоанинг турнирдаги натижаси юқорига томон ҳаракатланмоқда. 2019 йил гуруҳ босқичида яхши ўйин кўрсатиб, барча жамоаларга етарлича қаршилик кўрсата олишини исботлаган “Пахтакор” бу йил Осиё етакчиларига сафига қайтаётганини намойиш қилди.\nШу ўринда, “Пахтакор”нинг учрашувларда қайд этган турли кўрсаткичлари бўйича кўриш мумкинки, “шерлар” “Персеполис” билан ўйиндан ташқари қолган баҳсларда рақибдан устунлик қилган. Чорак финалда 15-дақиқадан бошлаб камчиликда қолган жамоа дарвозага рақибдан кўпроқ аниқ зарба беришни уддалаган. Афсуски, рақибнинг дарвозага берган икки тўғри зарбаси голга айланган.\n“Ал-Ҳилол” билан расман бекор қилинган икки ўйинни ҳисобдан чиқариб ташласак, “Пахтакор” “ОЧЛ-2020″да жами 6 ўйинда майдонга тушиб, 4 ғалаба, биттадан дуранг ва мағлубият қайд этди. Рақиб дарвозасига 8 гол уриб, 4 тўп ўтказиб юборди.\nАгарда ушбу мавсумдаги кўрсаткичлар ҳисобга олинганида, тошкентликлар Ўзбекистонга энг катта балл коэффицентини келтирган бўларди. “Пахтакор” коэффицент учун жами 19 балл тўплашга эришганди. Бироқ ОФК Кубоги мусобақаси якунига етмагани сабабли жорий йилги баллар ҳисобга олинмайди.\nЯна бир легионеримиз Тошкентга етиб келди (фото)\nРоналдуга янги рақобатчи келяпти


Муҳим сиёсий жараён қизғин паллага кирди\nХоразм вилоятида ҳам сайлов жараёни очиқлик, ошкоралик асосида ўтказилмоқда. Вилоят сайлов комиссияси маълумотларига кўра, воҳада 1 миллион 286 минг нафардан зиёд сайловчи 454 сайлов участкасида овоз бериши кутилмоқда. Сайловда муддатидан олдин овоз бериш тадбирлари ҳам кўрилди. Урганч шаҳридаги 45–сон сайлов участкаси комиссия раиси Муҳаббат Уразбоеванинг таъкидлашича, сафарга кетаётган 3 нафар киши ана шундай ҳуқуқдан фойдаланди. 15 нафар ногирон киши эса ўз уйларида муносиб деб билган номзодларга овоз бердилар.\nЖойларда халқаро кузатувчилар билан учрашиб, уларнинг сайлов ҳақидаги фикрлари билан қизиқдик.\n– Ўзбекистон халқини жиддий сиёсий тадбир билан табриклайман, – дейди Сарбона университети профессори Жан Антуан Дюпра (Франция). – Сайлов жараёнларида халқаро кузатувчи сифатида иштирок этаётганимдан мамнунман. Ўзбекистонга учинчи бор келишим. Бу ерда ҳар келганимда катта ўзгаришларни кўраман. Сайлов жараёнларини кузатишим давомида юртингизда сайловга ҳар томонлама пухта ҳозирлик кўрилганига, сайлов барча демократик тамойиллар асосида, очиқ ва ошкора руҳда ўтаётганига амин бўлдим. Бу Ўзбекистонда фуқаролар сайлов ҳуқуқининг амалдаги ижросини изчил таъминлаш мақсадида халқаро андозаларга тўлиқ жавоб берадиган сайлов тизими яратилганидан далолатдир. Сайлов жараёнларида кўплаб халқаро кузатувчилар қатнашаётгани ҳам юртингизда демократияни мустаҳкамлаш йўлида кенг кўламли ишлар амалга оширилганининг тасдиғидир.\nСайлов участкаларида бўлганимизда, сайлов участкаси комиссияси аъзолари билан суҳбатлашдик. Уларнинг сайловга оид билими ва тажрибалари мақтовга лойиқ. Сайлов участкаларида сайловчилар учун қулай шароит ва имкониятлар яратилгани ҳам эътиборимизни тортди. Барча овоз берувчилар номзодларнинг дастури ва сайловга оид барча маълумотлардан етарлича хабардорлиги, ўз фикрига эгалиги уларнинг сиёсий фаоллигидан ҳам кўриниб турибди.\nЁшларнинг сайловда фаол иштирок этаётганини алоҳида таъкидлашни истардим. Уларнинг бу жиҳати юрт келажагига бефарқ эмасликларини намоён этади. Сайловда муддатидан олдин овоз бериш тажрибасининг кенг қўлланилганини айтиб ўтишни истардим. Бу сайловчилар учун катта қулайлик ва ғамхўрлик намунасидир. Яна айтмоқчиманки, сайлов участкаларида бирорта ноқонуний ҳолатга дуч келмадик.\nХалкаро кузатувчи, “Wostok” журнали бош муҳаррири Петер Франке (Германия) эса юртимиздаги сайлов жараёнлари хақида қуйдагиларни сўзлаб берди:\n– Ташрифим давомида айрим сайлов участкларида бўлиб, сайловчилар учун яратилган қулайликлар билан яқиндан танишдим. Сиёсий тадбирга тайёргарлик ишлари юксак даражада ташкил этилганига, халқаро стандартларга жавоб беришига гувоҳ бўлдим. Барча таассуротларим ижобий. Сайлов участкаларидаги ходимлар аниқ, тезкор иш олиб боришаяпти. Сайловчилар жуда фаоллик кўрсатишаяпти.\nСайловчилар билан мулоқот чоғида сайловга оид миллий қонунчиликдан, депутатликка номзодлар ҳақидаги маълумотлардан тўлиқ хабардор эканлиги аён бўлди. Сайлов жараёнида сиёсий партиялар учун тенг имкониятлар яратилгани юртингизда сайлов тизимининг демократик тамойилларига асосланганлигини яна бир бор исботлайди.\nБугунги кунда дунёда баъзи экологик муаммолар юзага келаётгани ҳеч кимга сир эмас. Шундан келиб чиқиб, Ўзбекистонда халқ саломатлигини, атроф-муҳит муҳофазасини янада яхшилаш мақсадида Экологик ҳаракат вакилларидан 15 нафарига парламентдан жой ажратилаётганини алоҳида мамнуният билан эътироф этиш зарур. Бу борада баъзи давлатлар Ўзбекистондан ўрнак олса арзийди.\nУшбу муҳим сиёсий жараён шуни кўрсатадики, Ўзбекистоннинг келажаги порлоқ, тараққиёт йўли барқарор бўлади.\nУрганч шахридаги 22-сонли сайлов участкасида илк бор овоз берган ёшларимиздан Рухсора Матризаева биз билан суҳбатда ўз ҳаяжонини яшира олмади:\n– Биз мустақиллик йилларида Президентимизнинг юксак меҳри ва эьтибори остида ҳар томонлама етук инсонлар бўлиб вояга етдик, – дейди у. – Биз ёшлар Ўзбекистоннинг янгича фикрлайдиган ва тараққиётга илдам илтилувчан замонавий авлодимиз. Юртимизда кечаётган сиёсий жараёнларда фаол ва жонкуяр бўлишимиз шарт. Мен сайловда ўз номзодимни тўғри танладим, деб ҳисоблайман. Негаки, сиёсий партиялар вакиллари, депутатлар билан учрашганимизда уларнинг сайловолди дастурларини яқиндан ўрганиб чиқдим. Энг муносиб номзодни танлаб, овоз бердим. Бундан кейин ҳам ҳар жабҳада фаоллик кўрсатишга ҳаракат қиламан.\n2014 ийлги сайловларни ёритиш бўйича\nХоразм вилояти матбуот маркази


Куп зарда (жиғилдон кайнаши) буляпман.. сабаби ва давоси борми? - Онлайн савол-жавоб\nКуп зарда (жиғилдон кайнаши) буляпман.. сабаби ва давоси борми?\nОёқ ва қўл бармоқларимнинг учи музлаяпди. Бунинг сабаби ва давоси нима?\nҚизларда ички бўқоқ ривожланган бўлса бу бепуштликка олиб келадими ва буни давоси борми?\nҚалқонсимон безининг катталашуви қанлай касаллик? ва унинг давоси борми?\nGastro жавоб берди 0\nЖиғилдон қайнашининг жафолари.\nСтатистик маълумотларга қараганда жиғилдон қайнаши катта ёшли ахолининг 40 фоизидан ортиғида учрайди. Етакчи олмон гастроэнтеролог олими А. Симон “ХХI асрда қандли диабет билан бир каторда жиғилдон қайнаши ҳам кенг тарқалади. Шундай экан, бу дардни тўлиқ ўрганиш, даволаш усулларини такомиллаштириш лозим” деган эди.\nЖиғилдон кайнаши тиббиётда гастроэзофагеал рефлюкс касаллиги деб аталади. Унинг келиб чиқиш сабабларига тўхталишдан олдин қизилўнгачнинг меъдага ўтиш қисми – кардиал сфинктер ҳакида сўз юритсак. Ушбу муҳим анатомик қурилма овқат луқмасининг қизилўнгачдан меъдага ўтишини ва аксинча, меъда ширасининг қизилўнгачга қуйилмаслигини таъминлайди. Меъда шираси аралашган овқат қизилўнгачга чиқиб, унинг шиллиқ қаватига таъсир этиши натижасида жиғилдон қайнаши келиб чиқади. Кардиал сфинктер фаолиятининг бузилишига сабаблар бир талай, жумладан:\nтамаки чекиш, спиртли ичимликлар ичиш\nгазланган маъданли ва ширин ичимликлар ичиш\nаччиқ ва шўр, иссиқ ва совуқ, нордон, ёғли, ўта қовурилган таомлар ейиш\nзираворлар: ялпиз, зира, хантал, мурч, сирка, зирк синагариларни кўп ишлатиш\nлимон, апельсин, мандарин грейпфурут каби цитрус меваларни кўп истеъмол қилиш\nайрим дорилар жумладан, нитратлар (узоқ муддат қабул қилинса), таркибида ацетилсалицил кислота тутган дори препаратлар\nГастроэзофагеал рефлюкс касаллигида – вақти-вақти билан тўш ости соҳаси ёки орқасида ачишиш, кекириш, баъзан нордон суюқликнинг кекириш билан оғиз бўшлиғига қайтиб келиши, тунда сўлак оқиши кузатилади. Айрим ҳолларда эса санаб ўтилган белгилар яққол даражада ва тез-тез такрорланади. Кўпчилик жиддий эътибор бермайдиган жиғилдон қайнаши - жиддий касалликлар – пептик эзофагит, диафрагманинг қизилўнгач тирқиши чурраси, Баретт қизилўнгачи яъни, саратон олди ҳолати белгилари бўлиши мумкин.\nЖиғилдон қайнайдиган кишилар, аввало, турмуш тарзини соғломлаштириш яъни қуйидагиларга эътибор қаратишлари лозим:\nТамаки чекиш ва спиртли ичимликлардан мутлақо воз кечиш;\nтез-тез, оз-оздан овқатланиш\nЁғли, қовурилган, дудланган таомлар, қаҳва, шоколад, асалдан тийилиш\nКечкурун ётганда бош тарафини сал баландрок қилиш (битта ёстик ортиқча қўйиш)\nКечқурун овкатни уйқуга ётишдан 3 соат олдин ейиш\nАралаш-қуралаш овқатланиш, жуда тўйиб кетишдан сақланиш\nОвқатланиб бўлгандан сўнг 1,5-2 соатгача ётмаслик, ёнбошлаб олмаслик ёки пастга эгилмаслик, пастга эгилиш билан бажариладиган машқларни қилмаслик\nзарур бўлса озиш\nқисиб турадиган кийим қиймаслик, тасма тақмаслик.\nЖиғилдон қайнаганда хом нўхат чайнаш, картошка ва сабзи сувлари ичиш ёрдам беради, лекин ичимлик содасидан фойдаланманг.\n2007 йили Швейцариянинг Гштад шаҳрида бўлиб ўтган гастроэнтерологларнинг халқаро анжумани тавсиясига кўра гастроэзофагеал рефлюкс касаллигида қуйидаги дорилардан бирини 3-5 кун давомида қабул қилиш мумкин (улар дорихоналарда рецептсиз сотилади): маалокс, фосфалюгел, алмацид гел, малудрокс, релцер, филмацид. Дори кунига уч маҳал, овқатланишдан 1 - 1,5 соат кейин 1 ош қошиқдан (катталар учун) ва лозим бўлса уйқуга ётишдан олдин ичилади. Агар дорилар суспензия (суюқ) шаклида бўлса, ичишдан олдин обдон чайқатилади, ҳаб дори шаклида бўлса сўрилади.\nҲар қайси дорини ичишдан олдин йўриқномасини яхшилаб ўқиб чиқинг!!! Жиғилдон қайнаши дори ичгандан кейин ҳам ўтиб кетмаса шифоркорга мурожаат этинг. Мабодо иштаҳасизлик, камқонлик, нафас олишнинг қийинлашиши, тана вазнининг кескин камайиши, овкатнинг қизилўнгачдан ўтишида қийинчилик ва тизилиши, кўнгил айниши ва қайт қилиш, қусуқда кон бўлса вақтни ўтказмай шифокор қабулига шошилинг.\nGastro siz ham saytda ro'yhatdan o'ting ball to'playsiz\nРўзбай жавоб берди 0\nсабзини сокавижималкадан чиқаринг ва ичиб туринг.\nГайрат жавоб берди 0\nЖигилдоним ачишиб озгина кон туфладим нима килишим керак


Қўзиқориндан заҳарланиш - даволаш усуллари, биринчи ёрдам, дори воситалари\nФильтрум / ҚЎЗИҚОРИНЛАР\nҚўзиқориндан заҳарланиш сабаблари:\nТаркибида токсинлар бўлган заҳарли қўзиқоринлар\nҚўзиқоринларнинг ишлов берилмасдан сақлаш муддати ёки тайёрланган қўзиқоринли таомнинг узоқ муддат сақланиши\nҚўзиқоринларнинг зараркунандалар, масалан, қўзиқорин чивини зарарлагани\nБаъзи тур қўзиқоринларга алкогол қўшиб истеъмол қилиниши\nЕтиштириш ёки етишиш даврида қўзиқоринларнинг танасида инсон организми учун зарарли моддалар (оғир метллар ва ҳ.к.) нинг йиғилиши\nОғир заҳарланишларга сабаб бўладиган замбуруғсимонлар оиласига мансуб қўзиқоринларни тез-тез истеъмол қилиш\nҚўзиқорин билан заҳарланишнинг белгилари\nҚўзиқорин заҳарланишининг белгилари қуйидагилар:\nТез-тез ошқозон ва қорин киндик зонасида жуда юқори тутқаноқли интенсив оғриқлар.\nКўнгил айниши, тез-тез қайталовчи заифлаштирувчи, дегидрацияга олиб келувчи қусишлар.\nЗаифлик, бош айланиши, бош оғриғи ривожланиши билан умумий интоксикация.\nтоксик юрак шикастланишининг белгилари - қон босимининг пасайиши, юрак хуружининг зўравонлиги, аритмияларнинг ривожланиши.\nДепрессия, томир тортишлар, сезувчанлик бузилишлари, ҳаракатни мувофиқлаштириш бузилиши ва мияда токсинларга таъсир қилиш билан боғлиқ бошқа симптомлар.\nСариқлик токсик гепатит (жигар шикастланиши) ривожланишига боғлиқ.\nсийдик миқдорини камайиши, унда қон белгилари пайдо бўлиши, орқа белда оғриқлар. Бу ўткир буйрак етишмовчилигини ривожланиши билан буйраклар фаолиятини бузилиши белгиларидир.\nкислотани ташиш учун масъул бўлган қон ҳужайралари - эритроцитларнинг массив парчаланиши (гемолиз).\nДастлаб қўзиқорин билан заҳарланишда ошқозон-ичак касалликлари ва умумий интоксикация белгилари ривожланади. Бирмунча муддат ўтгач, ички органларда учун токсик шикастланишлар пайдо бўлиб, натижада буйрак, жигар, юрак эетишмовчилиги ривожланиши мумкин. Кўпинча, бундан олдин, заҳарланганлар ҳолатида «енгил оралиқ» деб аталадиган бироз яхшиланиш рўй бериши мумкин. Ички органларга токсик зиён қўзиқорин билан заҳарланишнинг энг даҳшатли натижасидир.\nҚўзиқорин билан заҳарланиш энг хавфли заҳарланишлардан бири ҳисобланади. Унинг оқибатларини даволашни шифокор амалга ошириши керак, тиббий ёрдам учун иложи борича эртароқ босқичда мурожат қилиш керак. Кўп ҳолларда қурбонларни фавқулодда касалхонага юбориш талаб этилади. Аммо даволаниш, мутахассисни текширишдан олдин, заҳарланишнинг биринчи белгилари пайдо бўлиши билан бошланиши керак, у қуйидагиларни ўз ичига олиши керак:\nОшқозонни тозалаш. Кейинчалик қусишни қўзғатиш билан кўп миқдорда суюқлик ичиш ошқозон-ичак трактининг юқори қисмини ҳали ҳам сўрилмайдиган токсинларининг катта массасидан озод қилишга имкон беради. Бироқ, оғир аҳволда ва заиф тушкунликда ривожланиш билан заҳарланган беморни, нафас олиш йўлларига қусишнинг олдини олиш учун фақат ошқозон мустақил тозалашни тавсия этилмайди.\nЭнтеросорбентлардан фойдаланиш. Бу токсинларни ичакларга сингиб кетишини камайтиради ва кейинги даволанишни осонлаштиради. Юқори адсорбцион қувватга эга замонавий дори-дармонларга афзаллик берилади - масалан, Фильтрум®.\nСуюқлик йўқотилиши ва дезинтоксикацияни тўлдириш учун тез-тез сюуқлик ичиш.\nКейинги даволанишни шифокор танлайди, бошқа дори воситаларини мустақил равишда белгилаш тавсия этилмайди.\nҚўзиқорин билан заҳарланишнинг олдини олиш\nҚўзиқорин билан заҳарланишининг олдини олиш қуйидагиларни ўз ичига олади:\nАгар қўзиқориннинг истеъмол қилишига шубҳа туғилса, уни озиқ-овқат учун ишлатишдан мутлақо рад этиш.\nҚўзиқоринларни қайта ишлаш ва пишириш қоидаларига риоя қилиш. Бу айниқса хом ашёни истеъмол қилиш учун ишлатиб бўлмайдиган шартли равишда истеъмол қилинадиган турларини истеъмол қилишда муҳим аҳамиятга эга. *\nқўзиқоринларни йиғиш қоидаларига риоя қилиш. Катта йўлларда, саноат корхоналари яқинида йиғилган қўзиқоринлар озиқ-овқат учун яроқсиз деб ҳисобланади.\nҚўзиқорин чивинлари билан бузилган ва чириш белгиларсиз фақат янги терилган қўзиқоринларни истеъмол қилинг.\nТайёрланган қўзиқоринларни сақлаш қоидаларига риоя қилиш.\nҚуритилган қўзиқоринларни сотиб олишдан воз кечиш, чунки бундай ҳосилни йиғиш усули сизга заҳарли ва заҳарсиз қўзиқоринларни ажратиб олишга имкон бермайди. Эҳтиёткорлик билан, шунингдек, уйда тузланган ва маринад қилинган қўзиқоринларни сотиб олишингиз керак.\nҚўзиқорин билан заҳарланиши, асосан, уларнинг ёввойи турларини овқат га истеъмол қилганда рўй беради. Махсус ўстирилган турлар етарлича ишончли ҳисобланади: шампинонлар, вешенка ва бошқа қўзиқорин турлари, шунинг учун имкон қадар бундай қўзиқоринларга афзаллик бериш тавсия этилади.\n* Шартли истеъмол қилинувчи қўзиқоринлар ейишли мумкин бўлганларидан фарқи шундаки, шартли равишда истеъмол қилинадиган қўзиқоринларни хом равишда истеъмол қилиб бўлмайди.\nФИЛЬТРУМ АВЛОД ВОСИТАСИ:\nҲар 10-15 дақиқада\nКунига 3-4 маҳал 2-3 таблеткадан Фильтрум® қабул қилинг.\nЗарур ҳолларда шифокор чақиринг.


2 март, 2019, 16:53 1576\nТеглар:ЎФА | ЎзПФЛ | Самвел Бабаян | Локомотив | Бунёдкор | Динамо Самарқанд | Сурхон | Машъал | Реал | Барселона\nҲафта воқеликлари кўрсатувининг навбатдаги сони билан танишинг\nХабарингиз бор, сайтимиз томонидан “Ҳафта воқеликлари” дея номланган лойиҳани тақдим этиб келмоқдамиз. Сиз унда ўзбек, Осиё ва жаҳон футболида содир бўлган ҳафтанинг энг муҳим воқеликлари билан танишишингиз мумкин.\nДастлаб ўзбек футболи ҳақида.\nСуперлига клублари сони расман 2тага оширилди. Энди янги мавсумда 14 жамоа иштирок этади. Про-лигада 2-ўринни эгаллаган “Машъал” қолиб, йўқ жойдан “Динамо” ва “Сурхон” чиқиб келди. Яна футбол принциплари четга суриб қўйилди.\nСуперлиганинг 2019 йилги мавсумида 14та клуб иштирок этади. Ўзбекистон футбол ассоциацияси Лицензиялаш қўмитаси “Сурхон” ҳамда “Динамо” клубларига шартли равишда Суперлига йўлланмасини тақдим этди.\nЎФА раҳбарияти ҳудудларда футболни ривожлантириш йўлида жонбозлик кўрсатаётган вилоят ҳокимларини қадрлайди. Бунгача Наманган вилояти ҳокими Хайрулла Бозоров, Андижон вилояти ҳокими Шуҳрат Абдураҳмонов кабилар вилоят футболини ривожлантириш йўлида катта ҳамждаги ишларни амалга ошираётганди. Ортда қолган бир неча ой давомида эса Сурхондарё ва Самарқанд вилоятлари ҳокимлари ҳам ЎФА билан тўлақонли ҳамкорлик қилишга тайёр эканликларини билдирди.\n- Сурхондарё вилояти бир неча йиллар давомида катта футболдан узоқда қолди. Эркинжон Турдимов мазкур вилоятга раҳбар этиб тайинлангач, вилоят футболида ижобий ўзгаришлар кузатила бошланди. Айни вақтда “Сурхон” футбол клуби Лицензиялаш қўмитаси илгари сурган барча талабларни бажарди. Вилоятдаги бош стадионни таъмирлашда айни вақтдаги ҳоким Баҳодир Пўлатов ҳам ўз ёрдамини аяётгани йўқ. Эркинжон Турдимовнинг ўзи эса эндиликда Самарқанд вилоятида футболни кўтариш ишларини бошлаб юборди. Мазкур ишлар Ўзбекистон футбол ассоциациясининг эътиборидан четда қолмайди. Шунингдек, ҳар икки вилоятда миллионлаб футбол мухлислари катта футболни соғиниб қолгани учун ҳам “Динамо” ва “Сурхон”га шартли равишда Суперлига йўлланмасини тақдим этиш бўйича қарор қабул қилинди.\nЧемпионат стартига бир неча кун қолганда шундай қарор қабул қилдик. Бунгача Суперлиганинг 12та клубини ўз талабларимиз бўйича ишлашга ундай олдик. Энди эса яна икки клуб уларга етиб олиш йўлида меҳнат қилади. Бизнинг мақсадимиз иложи борича каттароқ ҳудудларни футбол билан қамраб олиш, иложи борича кўпроқ мухлисларни футболга қайтаришдан иборат. Мана шундай катта мақсадлар йўлида регламентлардаги кичик ўзгаришларгача боришга тайёрмиз, - деди Умид Аҳмаджонов.\nҚуръа ташлаш маросимга 3 соат қолганда ЎФА “Динамо” ва “Сурхон” жамоаларини спорт принципларига зид равишда Суперлига-2019да қатнашишига ижозат берди. Шунақаси ҳам бўлар экан!\n“Машъал” нималарнидир баҳона қилиб тушириб юборилгани барчанинг ёдида. Нега энди ўтган мавсум Про-лигада 2-ўринни қўлга киритган муборакликлар эмас, “Сурхон” ва “Динамо” чемпионатга қўйилди. Лицензия талаби деб бонг ураётганлар футбол принципларига кўз юмишди. Стадион, майдон, академия... Шулардан қай бири “Сурхон” ёки “Динамо”да Муборакдагидан яхшироқ? Тўғри, бу икки жамоага яхши ҳомий ва ҳоким ёрдам берар. Лекин қачонгача? Ҳоким ўзгариб, яги келгани футболга бефарқ бўлса-чи? Биз сурхондарёлик ёки самарқандлик мухлисларнинг хурсандчилигига соя солмоқчи эмасмиз. Улар шундоқ ҳам энди яхши режа асосида ишга киришишганди. Бу икки жамоа мақсадлари сари бирин-кетин одимлаётганди. “Сурхон” ва “Динамо”нинг молиявий томондан ишлари юришмоқда.\nНаҳотки хоразмлик ёки бошқа ҳудудлардаги мухлислар катта футбол кўриш бахтига муносиб бўлишмаса?\nМавсум бошланишига бир неча кун қолди. Жамоалар 2-3 ойлик йиғинларда топа олмаган яхши футболчиларни Самарқанд жамоаси қандай топмоқчи? Чемпионатда қатнашди дейлик. Натижа нима бўлади? Яна ҳамма чиқмагани яхши эди дейдими? Ҳатто мураббийларнинг ўзи ҳам жамоаси Суперлигада қатнашишини қуръа ташлаш маросими куни эшитди. Қайтанга, таркибни кучайтириб, талабга жавоб берадиган бўлиб, Суперлигага қайтганида жамоанинг бошқалар олдида юзи ёруғ бўларди.\nЎФА ёки ПФЛ иштирокчилар сонини бир айириб, иккинчи мавсум қўшиб қўйиши мумкин. Аммо бунда жамоалар ўз имкониятларини ҳам чамалаб чиқишса айни муддао бўларди. Ҳар ҳолда ортиқча гап сўз қилинаётган катта ишларга раҳна солмагани яхши-да.\nЎзбек футболидан бир умрга четлатилган Самвел Бабаян ўзбек футболига қайтди. У келиб бир йиллик сирни ошкол қилди. Вақтнинг ўтишини қаранг, бир пасда бир умр ўтиб кетипди.\nФутболдан бир умрга четлатилган Самвел Бабаян 26 февраль куни «Локомотив» футбол клуби президенти маслаҳатчиси этиб тайинлангани ҳақида хабар берилди. Ушбу гап-сўзлардан сўнг кўплаб нашрлар Самвел Бабаян билан интервью ташкил этишди. Унинг айтишича, Дисквалификациям ЎФА томонидан 2018 йил 1 февралдаёқ бекор қилинган экан.\nЭнг қизиғи, Бабаяннинг бу гапларини ЎФА ҳам тасдиқлаган: «Ўзбекистон футбол ассоциацияси томонидан очилган иш 2018 йил 1 февраль куни ёпилган ҳамда Самвел Бабаяннинг дисквалификацияси бекор қилинган». Бунга, ЎФАдан маълум қилишларича, нима учундир «Бунёдкор» футбол клуби томонидан тақдим этилган билдирги (кафиллик хати) асос қилинган.\nАсосий фаолияти «Пахтакор»да кечган Бабаяннинг ёнини нима учун бирдан «Бунёдкор» олиб қолгани номаълум; ЎФАнинг таъкидлашича, «Бунёдкор» тақдим этган билдиргида ҳатто «давлат раҳбарининг шахсан ўзи ҳам билиб-билмай айб қилган ва ўз айбидан чуқур пушаймон бўлган шахсларни афв этаётган» бир вақтда Бабаянга ҳам «ёрдам қўлини чўзиш зарур»лиги айтилган. “Бунёдкор” нега Бабаянга кафиллик қилгани ҳақида ҳеч қандай маълумот берилмаган. Ваҳоланки, ўша пайтлари “қалдирғочлар”нинг ўзларига кафил инсон керак эди. Очиғи, бу баёнотда ниманидир тушунмадик. Сизчи?\nУмуман олганда, Бабаяннинг дисквалификацияси 2018 йил 1 февралида бекор қилингани сир эмас эди – «футболдан бир умрга четлатилган» мутахассис Латвия футбол клубида иш бошлаганидаёқ маълум бўлган эди бу. Лекин, биласизми, ЎФА биринчи-вице президенти Умид Аҳмаджонов 2018 йил апрелида шундай деганди:\n- Бабаян борасида позициямиз ўзгармайди. Миллий терма жамоадан ўз манфаати йўлида фойдаланган деб ҳисоблаганимиз учун ҳам яқин орада ўзбек футболига қайтаришни режалаштираётганимиз йўқ. ЎФА қарори фақат биз (Ўзбекистон) учун амалда бўлади. Халқаро миқёсда эса омадини берсин, - деганди Аҳмаджонов.\nШунингдек, у 2018 йили «2019 йилда Суперлигада жамоалар сони 12 тадан оширилмайди» деганди, лекин 2019 йил февралида эса «жойларда футболни оммалаштиришдек катта мақсадлар йўлида регламентга жамоалар сонини 14 тагача оширишдек кичик ўзгартиришлар киритишга тайёрмиз», дегандек бўлди.\nҲўш, қайси гапга ишонайлик. Аввалгисигами ёки охирги айтганигами? Хуллас, ўзингизга ҳавола.\nШундай қилиб, ЎФА «бир умрга футболдан четлатиши» атиги ярим ойни ташкил этгани маълум бўлди.\nЎФАнинг Самвел Бабаян билан боғлиқ баёноти "Локомотив" раҳбариятига ёқмади ва клуб вакиллари изоҳ талаб қилишди. ЎФА матбуот хизмати эса расмий тарзда жавоб бермади. Балки ўзаро келишиб олишгандир. Аммо расмий мурожаатга расмий жавоб берилгани йўқда. Ҳар ҳолда доим ошкоралик ҳақида бонг урадиган ташкилот бунга амал қилгани яхши\nЎзбекистон футбол ассоциацияси расмий сайтида “Самвел Бабаян “Бунёдкор” кафиллиги остида ЎФА Ижроқўми томонидан афв этилган” сарлавҳали мақола чоп этилди.\nБунда маълум муддат танаффусдан сўнг шу йилнинг 26 февраль санасидан бошлаб “Локомотив” профессионал футбол клуби Президент маслаҳатчиси сифатида иш бошлаган Самвел Бабаяннинг ўзбек футболидан четлатилгани ҳамда кейинчалик ЎФА Ижроқўми ишни кўриб чиқиши натижасида яна қайтарилгани ҳақида гап борган.\n“Локомотив” ПФКнинг эътирозига сабаб бўлган жумла эса хабар охирида келтирилган. Унда шундай дейилади: “ЎФА бундан буён Самвел Бабаян Ўзбекистоннинг ҳеч қайси терма жамоасида фаолият юритишига йўл қўймайди. Қўшимчасига, кейинги фаолиятини Самвел Бабаянсиз тасаввур қила олмаган “Локомотив” футбол клубининг қарорига ҳам қаршилик кўрсатмайди”.\nБундан буён Самвел Бабаяннинг ҳеч қайси терма жамоада ишлашига йўл қўймаслиги бу ЎФАнинг масаласи, бунга клуб аралаша олмайди. Лекин нима сабабдан хабар “Қўшимчасига, кейинги фаолиятини Самвел Бабаянсиз тасаввур қила олмаган “Локомотив” футбол клубининг қарорига ҳам қаршилик кўрсатмайди” деган гап билан тугаган, “Локомотив” ПФК шунисига ҳайрон.\nОхирги гапда “Кейинги фаолиятини Самвел Бабаянсиз тасаввур қила олмаган “Локомотив” футбол клубининг қарорига…” деган жойини қандай тушуниш керак? Бу “Локомотив” Бабаянсиз ўз фаолиятини тасаввур қила олмайди деган маънони беряптими? Маълумки, “Локомотив” футбол клуби шу пайтгача уч марта Ўзбекистон миллий чемпионати, уч марта Ўзбекистон Кубоги ҳамда икки бор Ўзбекистон Суперкубогида ғолибликни қўлга киритган ва буларнинг бирортасида Самвел Бабаяннинг қўли бўлмаган.\nБундан кўриниб турибдики, клуб шу пайтгача Самвел Бабаянсиз ҳам ўз мақсади йўлида давом этган ва бугунги кунга келиб “Локомотив” ПФК раҳбарияти таклифига биноан ўзбек футболидаги етук мутахассислардан бири Самвел Бабаян клуб ривожига янада ҳисса қўшсин деган яхши ниятлар билан клуб Президенти маслаҳатчиси лавозимига қабул қилинди.\nГапнинг очиғи, хабар билан танишиб чиққан “Локомотив” ПФК раҳбариятига охирги жумла ёқмади. “Локомотив” яққол бир кишининг шахсий клуби эмас. Бу “Ўзбекистон темир йўллари” АЖга тегишли ташкилот ҳисобланади ҳамда “Ўзбекистон темир йўллари” АЖ ҳомийлиги остида турли мусобақаларда иштирок этади. Қолаверса “Локомотив” қайсидир шахссиз тасаввур қилиб бўлмайдиган клуб ҳам эмас. Ўтган йиллар ичида қанча одам ишлаб кетди, лекин поезд мудом ўз темирйўли устида юргани каби “Локомотив” ҳам ўзи танлаб олган йўл бўйича одимлашда давом этмоқда.\nЎФА расмий сайтида келтирилган хабардан келиб чиққан ҳолда “Локомотив” ПФК раҳбарияти ЎФА матбуот хизматидан охирги жумла учун тушунтириш беришни сўрайди ҳамда Ўзбекистон Республикаси Конституциясига кўра ҳар бир инсон касбий фаолият юритиш ҳуқуқига эга эканлигини эслатиб ўтади.\n“Локомотив”нинг бу эътирози ўринли. Чунки ЎФА сайти расмий ташкилот ҳисобланади. Пичинг ва кесатиқ тарзда маълумотлар тарқатадиган сариқ матбуот эмас. ЎФА матбуот хизмати “Локомотив”нинг сўраган изоҳига расмий тарзда жавоб бермади. Балки ўзаро келишиб олишгандир. Аммо расмий мурожаатга расмий жавоб берилгани яхшида.\nИспания кубоги ярим финал жавоб ўйинида “Реал” мағлуб этилди. "Барселона" яна Мадридда ғалаба қозонди ва финалга йўл олди\nИспания кубоги ярим финал жавоб баҳсидан ўрин олган “Реал” ҳамда “Барселона” жамоалари ўртасидаги учрашувда йирик ҳисоб қайд этилди. Каталонияликлар яна Мадридда йирик ҳисобда зафар қучишди. Қизиқарли кечган баҳс 0:3 ҳисобида “Барса” фойдасига ҳал бўлди.\nУчрашувда Луис Суарес хет-трик қайд этиши мумкин эди. Унинг ҳаракатлари эвазига киритилган гол Рафаэль Варанга автогол қилиб ёзилди. Натижада уругвайлик ҳужумчи дублга эришди. Шу тариқа Суарес “Барселона” тарихида “Реал”га қарши ўйинларда энг кўп гол урган футболчилар учлигига кириб олди. Унинг ҳисобида 12та гол мавжуд. Бу борада футболчи фақатгина Сезар Родригес (14) ва Лионель Мессидан (26) ортда қолмоқда.\nЭътиборлиси, каталонияликлар юлдузи Лионель Месси ўзининг “Реал”га қарши “Сантьяго Бернабеу”да қозонган ғалабалар сонини 11тага етказиб олди ва бу борада рекордчига айланди.\nЎз навбатида шу куни мадридликлар ҳимоячиси Серхио Рамос ҳам рекорд ўрнатди. Фақат, антирекорд. Гап шундаки, Рамоснинг “Барселона”га қарши “Сантьяго Бернабеу”даги беллашувларда учраган мағлубиятлари сони 11тага етди ва у ҳам бу борада “якка пешқадам”га айланиб олди.\n“Қироллик клуби” жорий мавсумдаги 5-йирик мағлубиятини тан олди. Бундан аввал мадридликлар ЦСКА, "Эйбар", "Севилья" ва "Барселона" клубларига 3 ва ундан ортиқ тўп фарқи билан имкониятни бой беришган эди. Маълум бўлишича, “Реал” бундай ҳолатга 1995/1996 йилги мавсумдан буён илк бор тушди.\nЯна бир қизиқ, маълумот. “Реал” ҳамда “Барселона” жамоалари ўртасидаги Испания кубоги жавоб баҳси (0:3) вақтида Карим Бенземанинг уйинини тунаб кетишди. Ҳозирча, бу ишни ким ва нима сабабдан қилгани маълум эмас.\nУмид Ахмаджонов нима килсин узи порахор булса\nИспания футбол федерацияси "эл-класико" олдидан тезкор йиғилиш ўтказди\nФутбол | 14 декабрь, 2019, 04:52\nПСЖ ва "Ювентус" ўзаро футболчиларни алмаштириши мумкин


Абдулазиз Йўлдошев2021-06-01T13:37:18+05:001 Iyun, 2021|“Йилнинг энг фаол журналисти – 2021”, Матбуот|\nМЕҲНАТ ҚИЛДИНГИЗМИ, РОҲАТИНИ КЎРИНГ!\nЎзбекистон Касаба уюшмалари Федерацияси ташаббуси билан Самарқанд вилоятининг Нуробод туманида асос солинган сиҳатгоҳда бугун минглаб юртдошларимиз дардига шифо топмоқда.\n— Бир йўла саксондан ортиқ кишиларни қабул қилишга мўлжалланган сиҳатгоҳимиз касаба уюшмалари кўмагида бир неча бор мукаммал таъмирдан чиқарилиб, шарт-шароитлар яхшиланди, — дейди Абу Али ибн Сино номи билан аталувчи ушбу сиҳатгоҳ раҳбари Нодирбек Камолов. — Бу ерда асаб тизими, ҳаракат-таянч, юрак-қон томир касалликларидан азият чекувчилар Нурбулоқнинг мўъжизакор сувидан баҳраманд бўлади. Қарангки, шифобахш сувдан фойдаланиш имкониятини янада ошириш мақсадида янги мажмуага пойдевор қўйилди. Янада қувонарлиси, ана шу бунёдкорлик баҳонасида қарийб 40 йилга яқин вақт мобайнида таъмирланмаган Нуробод — Нурбулоқ — Иштихон йўналишидаги 31 километрлик 4Р53-йўл мукаммал таъмирдан чиқарилди.\nСиҳатгоҳ ҳудудидаги 1,5 гектар майдонда қурилиш-бунёдкорлик ишлари амалга оширилди. Ўзбекистон Касаба уюшмалари Федерацияси маблағи ҳисобидан 150 ўринли 5 қаватли янги бино қисқа фурсатда қуриб битказилди. 50 миллиард сўм қийматга эга бинонинг таркибида икки қаватли даволаш корпуси, 150 ўринли ошхона, автотураргоҳ фойдаланишга топширилди. Муолажа хоналари сўнгги русумдаги замонавий тиббий асбоб-ускуналар билан жиҳозланди.\nМажмуанинг очилишига бағишланган тантанали тадбирда Ўзбекистон Касаба уюшмалари Федерацияси Марказий Кенгаши раиси, сенатор Қудратилла Рафиқов, Самарқанд вилояти ҳокими Эркинжон Турдимов, Олий Мажлис Қонунчилик палатаси Спикерининг биринчи ўринбосари Акмал Саидов ва кенг жамоатчилик вакиллари қатнашди.\n— Президентимиз ташаббуси билан аҳолининг барча қатлами кенг ислоҳотлар қамровига олинишига эришилди, — деди Ўзбекистон Касаба уюшмалари Федерацияси раиси Қудратилла Рафиқов. — Айни пайтда ижтимоий муҳофазага муҳтож аҳоли муаммолари “темир дафтар”, “ёшлар дафтари”, “аёллар дафтари” орқали ечим топмоқда. Бу эса диёримиздаги ҳар бир кишининг ҳаёти, фикру ўйи давлат даражасига олиб чиқилганидан далолат беради. Нурбулоқда қад ростлаган мазкур муассаса Ватанимиз мустақиллигининг 30 йиллигига муносиб туҳфа бўлади.\nДарвоқе, Абу Али ибн Сино сиҳатгоҳи янги биносининг илк меҳмонлари Тошкент, Сирдарё, Жиззах, Самарқанд ва Навоий вилоятларида истиқомат қилаётган меҳнат фахрийларидан ташкил топди. Касаба уюшмалари томонидан кўпни кўрган, эл-юрт тараққиётига ҳисса қўшган юзга яқин нуронийлар бу ерда бепул соғломлаштириляпти.\n— Кўп йиллар турли вазифаларда ишладим, — дейди нуроталик отахон Даврон Йўлдошев. — Меҳнатимизнинг роҳатини кексайганда кўряпмиз. Янги мажмуада яратилган шароитлару муолажалардан кучимизга куч қўшилаётир.\nЯнги шифо маскани очилишига бағишланган тантанали тадбирда сиҳатгоҳга Касаба уюшмалари Федерацияси томонидан “Isuzu” автобуси ҳамда “Дамас” автомобили топширилди.


ЖИНСИЙ АЪЗОЛАРНИНГ АНАТОМИЯСИ - DAVOLASH\nАвтор Davo На чтение 4 мин Просмотров 78 Опубликовано 31.10.2017\nЖИНСИЙ АЪЗОЛАРНИНГ АНАТОМИЯСИ Мояк жуфт аъзо бўлиб, ёрғоқ ичида жойлашади. У овал шаклдадир, ички, ташқи юзалари, олдинги ҳамда орқа қирралари бўлади. Моякнинг юқори учи ва пастки учи тафовут этилади.\nЧап мояк бироз пастроқда жойлашади.\nМоякнинг орқа соҳасидан уруғ тизимчаси бошланади ва шу соҳада мояк ортиғи бўлади. Мояк ортиғининг бошчаси, пастки дум қисми ва улар орасида тана қисмлари мавжуд.\nМояк ташқи тарафдан оқ рангдаги фиброз тўқима билан ўралади.\nБу қават моякнинг орқа қиррасидан аъзонинг ичига киради. Фиброз қават мояк ичига кириб, аъзони бўлакчаларга ажратадиган тўсиқни ҳосил этади. Натижада мояк 250-300 бўлакчаларга ажралади.\nМоякнинг ҳар бир бўлакчаси ичида 2-3 та уруғ бурама найчалар бўлади. Шу найчалар ичида эркаклар уруғи — сперматозоид етишади. Тўғри найчалар моякда ўзаро қўшилиб, тўрни ҳосил қилади.\nТўр соҳасидан 12-15 та уруғ йўли бошланади ва бу йўллар мояк ортиғининг бошчасига қадар давом этади. Мояк ортиғи ичида эса битта умумий уруғ йўли бўлади. Ўз навбати бу йўл уруғ тизимчасининг таркибидаги уруғни олиб кетувчигача давом этади. Уруғ олиб кетувчи йўл чов канали орқали қорин бўшлиғига ўтади ва сийдик қопчасининг остида якунланади. Девор уч қаватдан: ташқи фиброз, ўрта мушак ва ички шиллиқ қаватлардан ташкил топган.\nУруғ тизимчаси таркиби:\n1) уруғ олиб кетувчи най;\n2) мояк артерияси;\n3) най артерияси;\n4) мояк венаси;\n5) най венаси;\n6) нерв толалари.\nУруғ пуфакчалари сийдик қопчасининг туби билан тўғри ичак орасида жойлашади. Пуфакчалар эркак уруғининг суюқ қисмини ишлаб чиқаради. Пуфакнинг суюқликни ўтказувчи найи бўлиб, уруғ олиб келувчи найга очилади. Бу икки найнинг қўшилиши натижасида уруғ отувчи най ҳосил бўлади. Уруғ отувчи йўл сийдик чиқарув йўлининг қисмига очилади.\nУруғ тизимчаси чов канали орқали ўтадиган ҳосиладир. Унинг таркибида лимфа томирлари ва нервлар бўлади.\nМоякнинг тараққиёти қорин бўшлиғида бошланади ва туғилиш олдидан, чов канали ли тушиб, ёрғоқ ичида пайдо бўлади. Ёрғоқнинг деворлари қуйидаги қаватлардан ҳосил бўлади:\n2) гўштдор қават;\n3) ташқи фасция;\n4) моякни кўтарувчи мушак фасцияси;\n5) моякни кўтарувчи мушак;\n6) ички фасция;\n7) моякнинг хусусий пардаси.\nГўштдор қават ҳар бир мояк учун алоҳида бўлади. Бу қават қорин олдинги деворининг тери ости қўшувчи тўқималаридан ҳосил бўлади ва силлиқ мушак толалари мавжуд.\nТашқи фасция қорин деворининг юзаки фасциясининг давоми бўлиб ҳисобланади.\nПростата бези эркаклар сийдик чиқариш найининг бошланғич қисми соҳасида жойлашади. Без сифатида эркаклар уруғининг суюқ қисмини ҳосил этишда қатнашади. Простата бези эндокрин без сифатида тормон ишлаб чиқариб, қон таркибига ўтказади.\nБез силлиқ мушак толаларидан ташкил топган бўлиб, мушак толаларининг қисқариши сийдик билан уруғнинг аралашувига йўл кўймайди. Простата безининг асоси сийдик қопчаси томон йўналган; учи чаноқ мушакларига туташган. Олдинги юзаси чаноқ-қов суякларига, орқа юзаси эса тўғри ичак томон қараган бўлади.\nПростата бези чаноқ диафрагмасига тегишли фасция билан ўралган. Простатанинг асосий қисми безсимон ҳужайралардан ва силлиқ мушак толаларидан ҳосил бўлади. Безнинг найи\n(20-30 та) сийдик чиқарун йўлииииг орқа деворига, уруғ дўмбоқчалари соҳасига очилади.\nЭрлик олати ёрғоқ билан биргаликда эркакларнингташқи жинсий аъзоларини ҳосил этади.\nЭрлик олати илдизи қов суягига бирикади ва олдинги соҳада эркин ҳолда бошчаси билан якунланади. Бошча ва илдиз соҳалари орасида олат танаси жойлашади.\nБошчанинг ўртасида сийдик чиқарув каналининг тешиги бор. Бошчанинг дорзал ва латерал юзаларида бўртиб чиққан қирра жойлашади. Ташқи юзасини ўраб олган тери қавати бошча соҳасида эркин ҳолда жойлашиб, юганча воситасида ғовак тана билан бирлашади. Терининг ички юзасида эса безлар жойлашади.\nЭрлик олатини ҳосил этишда учта ғовак тана иштирок этади. Ғовак таналар силлиқ мускул ва эластик фиброз толалардан ҳосил бўлиб, эндотелий ҳужайралар билан тўлиб туради.\nЖуфт ҳолдаги ғовак таналар оқсил парда билан қопланиб, бу парда ғовак таналар орасида тўсиқ ҳосил этади.\nТоқ ҳолдаги ғовак тана ҳам ташқи тарафдан оқсил парда билан қопланган бўлади ва бу ғовак тананинг ўртасида сийдик чиқарув канали жойлашади.\nУчта ғовак тана умумий фасция билан ўралган бўлади. Унинг ташқи юзасида эса тери ости клетчаткаси мавжуд.\nҒовак таналар ичидаги бўшлиқлар қон билан тўлиши натижасида эрлик олатнинг ҳажми ўз


Ruh va uning xususiyati « musulmonlar\nMusulmonlar > Din > E'lonlar > E'tiqod > Tadqiqotlar Tarix: 10 Oktabr 2018 Email This Post\nАллоҳ таоло инсондан бошқа жонли мавжудотларга ҳам маълумот юклаган. Бир оят шундай:\n“Раббинг арига шу маълумотни юклади: “Тоғлар, ёғочлар ва қурилган инлардан ўзингиз учун яшаш жойлар қилиб олинглар.” (Наҳл 16/68)\nИнсонни бошқа мавжудотлардан ажратиб турувчи нарса ақл экани айтилади. Ҳолбуки, қуйидаги оятларда, қушлар ва чумолилар ақлини ишлатиб бир-бирлари билан гаплашгани ва турли тадбирлар олганини билдирмоқда:\n“Сулаймонни жинлар, инсонлар ва қушлардан ташкил топган аскарлари тоʻпланиб, тизилиб туришди. Чумолилар водийига келганларида, бир чумоли: “Эй чумолилар, инларингизга киринглар, Сулаймон ва унинг аскарлари сизларни билмасдан эзиб юборишмасин”, деди.\nКўп ўтмай Ҳудҳуд пайдо бўлди ва шундай деди: “Сени ундан тўлиқ хабаринг бўлмаган нарсани мен яхшилаб билиб келдим. Сенга Сабаъдан ишончли бир хабар олиб келдим. У ерда, эҳтиёжи учун керак бўлган ҳар нарса берилган бир аёлни кўрдим, уларга ҳукмронлик қилар эди, каттагина тахти ҳам бор эди. У ва унинг халқи Аллоҳ билан ўзлари ўртасига қуёшни қўйиб унга сажда қилаётганини кўрдим. Шайтон уларни қилмишларини ўзларига чиройли кўрсатиб қўйибди ва уларни тўғри йўлдан адаштирибди. Шу сабабли, улар ҳозирда то’г’ри ё’л эмаслар.\nСулаймон айтдики: “Кўрамиз, то’г’ри гапиряпсанми ёки ёлғончилардан биримисан? Шу мактубимни олиб бориб ташла ва бир чекада қандай жавоб беришини кутиб тур.”\nЭй аъёнлар! Бу ишимда менга то’г’ри бир фикр билдиринглар. Сизлар билан кўришмай туриб бирон ишга қатъий қарор бермаганман” (Намл 27/17-32)\nЧумолиларни шу сўзи улар ўзларини ўзлари сақлаб қолиш илми ва иқтидорига эга эканлигини билдиради:\nЮқоридаги оятларда келтирилган оятлардаги шу ифодалар, Ҳудҳуд ҳам ўзига юклатилган вазифани ўз ўрнида адо этиш ва ўзини панага олиб сақланиб қолишчалик илм ва маълумотга эга эканини билдиради:\n“Сени ундан тўлиқ хабаринг бўлмаган нарсани мен яхшилаб билиб келдим. Сенга Сабаъдан ишончли бир хабар олиб келдим. У ерда, эҳтиёжи учун керак бўлган ҳар нарса берилган бир аёлни кўрдим, уларга ҳукмронлик қилар эди, улкан тахти ҳам бор эди. У ва унинг халқи Аллоҳ билан ўзлари ўртасига қуёшни қўйиб унга сажда қилаётганини кўрдим. Шайтон уларни қилмишларини ўзларига чиройли кўрсатиб қўйибди ва уларни тўғри йўлдан адаштирибди. Шу сабабли, улар ҳозирда то’г’ри ё’л эмаслар. Аслида, осмонлар ва ерда сақлаб қўйилган нарсаларни ташқарига чиқарадиган Аллоҳга сажда қилишмайдими?! У, яширган нарсаларини ҳам, ошкор қилган нарсаларини ҳам билади. Аллоҳ- Ундан бошқа илоҳ йўқ, буюк бошқарув Арш эгасидир.”


Мафкуравий баннерлар: тарғиботнинг бу шакли бюджетдан миллионлар сарфлашга арзийдими?\n07:20 / 10.10.2020\n2016 йилгача бўлган даврда «миллий мафкура», «маънавият» атамалари доим қулоғимиз остида жаранглаб турарди. Зангори экран, ташкилотлар, таълим даргоҳлари, кўчалар ҳам ҳаворанг баннерлардаги баландпарвоз гапларга тўлиб кетганди. Кўпчилигимиз улардаги сўзларни ёдлаб ҳам олгандик. Ҳукумат ўзгарган бўлса-да, ҳозир ҳам мафкуравий баннерлар билан ҳамнафас яшамоқдамиз.\nФото: Умида Аҳмедова\nИжтимоий объектлар фасадини безовчи, кўчаларга «файз» берувчи, қандайдир фойдаси борлиги исботланмаган баннерлар фуқаролар ҳаёт тарзини фаровонлаштиришга хизмат қилармикин? Собиқ иттифоқдан мерос қолган тарғибот баннерлари бугунги кун учун долзарбми? Харажатлари аксари солиқ тўловчилар зиммасида бўлган баннерлар бизга қанчалик керак?\nБизнесга айланган соҳа\nТурмушимизнинг бир бўлагига айланган мафкуравий тарғибот баннерлари аллақачон бизнеснинг бир турига айланган. Ундан жуда кўпчилик моддий манфаатдорлиги сир бўлмаса керак. Ушбу баннерлар ихтисослашган фирма ва босмахоналар томонидан тайёрланади. Шундай фирмалардан бирида маълум муддат фаолият юритган ходим билан боғланиб, айрим маълумотларни олдик.\nУнинг айтишича, фирма ўзи ишлаб чиқарган маҳсулотларни ташкилотларга харид қилишлари учун расмий хат орқали мурожаат этган. Масалан, коррупция ва терроризмга қарши тарғибот материаллари қайси ташкилотга зарур бўлса, уларга етказиб берилган. Юқори турувчи орган, масалан, маълум вазирликка таклиф этилган баннерлар мавзуси ёқса, улар буни харид қилади. Тизимнинг қуйи поғонасидаги органларга эса юқори турувчи орган томонидан расмий хат тайёрланади, уларнинг рўйхати берилади. Сўнг фирма томонидан қуйи ташкилотларга маҳсулотларни «ўтказиш» учун ўша расмий хат асос қилиб олинади.\nФирма ходимлари расмий хатни тизим ташкилотларига жўнатган. Унда «мавжуд сиёсатни тарғиб этишда амалий ёрдам беришингиз сўралади» деган «тавсиявий» характердаги фикрлар келтирилади.\n«Ташкилот раҳбарлари баннерларни сотиб олишни рад этишлари ҳам мумкин. Бу ҳолатга ҳам олдиндан тайёргарлик кўрилган. Юқорида турган органга қуйи ташкилот рад жавобини берганлиги тўғрисида «хат» чиқарилиши айтилгандан сўнг улар ҳам мақсад нималигини тушуниб олишар ва харид қилишга, табиийки, мажбур бўлишарди», – дея ҳикоя қилади суҳбатдошимиз.\nШу соҳадаги бошқа бир хусусий фирма вакили билан гаплашганимизда, қуйидаги фикрларни билдирди.\n«Бирон мавзуда тарғибот материаллари тайёрлашдан олдин ҳозир қайси мавзу, қайси йўналиш актуаллигини ўрганиб чиқамиз. Масалан, соғлиқни сақлаш, таълим, коррупция каби мавзуларга кўпроқ мурожаат қиламиз. Маълум ташкилотга тарғибот плакатлари ўша ташкилотнинг фаолиятидан келиб чиқиб тайёрланади ва харид қилишлари учун таклиф этилади. Харидлар биржа орқали амалга оширилади.\nПлакатлардаги матнга келадиган бўлсак, шунга масъул бўлган ходим томонидан тайёрланади. Матн тайёрлашнинг ҳам қоидалари бор. У мавжуд сиёсатга мувофиқ келиши, маънавий муҳитга салбий таъсир ўтказмаслиги ва бошқа муҳим жиҳатларни қамраб олади», – дейди ижтимоий баннерлар соҳасида фаолият юритувчи ҳамюртимиз.\n«Шиорлар фонида ўзимни суратга олишимдан мақсад – ҳукумат механизмлари омма онгини совет давридаги каби бошқараётганига урғу беришдир»\nФотограф Умида Аҳмедова мафкуравий баннерлар олдида суратга тушиб, яқинда Тошкентда SNAP (Средство наглядной агитации и пропаганды) номли фотокўргазма ташкил қилди. Ижодкор нима учун бу кўргазмани ташкил қилгани, умуман, тарғибот материаллари ҳақида фикрлари билан қизиқдик.\n«Кўчаларда мафкуравий баннерларни суратга олиш фикри менда анча йиллар олдин пайдо бўлган. Собиқ иттифоқ даврида ҳам ўша давр тузумига оид шиорлар осиларди. Ўшанда уларни суратга олмаганимга жуда афсусланганман, чунки бу шиорлар ҳам ўтмишнинг бир бўлаги. Мен эса шу ўтмиш ичидаги инсонман.\nМустақилликка эришганимиздан кейин ҳам ушбу анъана сақланиб қолди. Шакл ўзгарди, лекин мазмун ўша-ўшалигича қолди, деярли ўзгармади. Собиқ иттифоқ даврида шиорларда оқ ва қизил ранглардан фойдаланилган бўлса, мустақиллик йилларида эса кўк фонга бахтли инсонларнинг фотосуратлари жойлаштирилиб, дуч келган жойга илинди. Баннерлар бўлмаганда эса деворга бўёқ билан ёзилди. Айрим жойларда баннерларнинг аҳволи жуда ачинарли эди. Шу тариқа, одамлар ўз дунёсида, баннерлар алоҳида ўз дунёсида яшайверди.\nМустақилликка эришилгач, шиорлар ёзилган қизил байроқлар ўз ўрнини «Ўзбекистон – келажаги буюк давлат!»лиги ҳақидаги таъкидга бўшатиб берди. Мана шундай шиорлар фонида ўзимни суратга олишимдан мақсад – эътиборни ҳукумат механизмлари омма онгини совет давридаги каби бошқараётганига қаратишдир», – дейди Умида Аҳмедова.\n«Ватанни севиш учун сиёсий воситаларнинг мутлақо кераги йўқ»\nЖурналист Мирзаёр Эркинов ижтимоий тармоқдаги саҳифасида мавзу юзасидан ўз фикрларини ёзиб қолдирган.\n«ССВ мутасаддилари коронавирусга қарши курашда дезинфекцион туннелларнинг бефойдалиги ҳақида ёзди. Миллиардлаб сўмларнинг ҳам хлор билан шалаббоси чиқиб ётган кириш йўлакчаларидек шалаббоси чиқди-ю қолди. ССВ кеч бўлсаям, туннелларнинг зарарли эканлигини тан олди, лекин давлат бюджетидан пуллар бефойда совурилаётган яна бир харажат бор.\nУни биз йиллар давомида кўриб келамиз. Ҳаворанг градиент фон. Times New Roman ёки Аrial шрифтида ёзилган гап ва фотошоп қилинган обидалар ансамбли.\nБу харажат пойтахтдан тортиб энг кичик қишлоққача, мактабдан тортиб боғчагача етиб борган. Унинг оти – мафкуравий пропаганда баннерлари. Улар ҳам дезинфекцион туннеллар каби бефойда, лекин мана неча йиллардан буён Ўзбекистонда ғажувчи катта тизимга айланиб улгурган. Баландпарвоз шиорлар, мадҳлар, СССР давридаги мафкуравий чорловлар каби ҳамон чоп этилиб, ҳар ёнга илиб келинмоқда.\nВатанни севиш учун сиёсий воситачи ёки воситаларнинг мутлақо кераги йўқ. Қолгани эса манфаат учун қилинадиган қуруқ сафсата. Типик янги ўзбекнинг ташқи қиёфаси ва амбициялари (катта қисмида пул ва обрў, тўй-томоша, гуллар, нақшларга тўла понт, машина) ўзгаргани рост, лекин унинг ички дунёси ўзгариши, такомиллашуви ҳам керак».\n«Баландпарвоз шиорлардан камчиликни яширишда ҳам фойдаланилган»\nМавзу юзасидан Ўзбекистонда хизмат кўрсатган журналист Олим Тошбоев билан ҳам суҳбатда бўлдик.\n«Мафкуравий баннерлар амалиёти собиқ иттифоқ давридан қолган усул. Ўша даврда ҳар қадамда шўро мафкурасига даъват этувчи шиорларни учратардик. Одамлар уларга тўқнашиб, ўралашиб ҳаёт кечирарди. Бу шунчалик онгимизга сингиб кетган эканки, мустақиллик давридаям бундан воз кечолмадик. Бундай шиорларнинг одамлар ҳаётида бирон-бир фойдаси бўлдими?! Афсуски, йўқ. Бутун бир авлод бундай шиорбозликдан безиб кетди. Сиёсат оддий одамлар турмуш тарзини ҳам чирмовуқдай ўраб олиб, руҳиятига салбий таъсир этди.\nДунёда биз каби халқлар давлат, жамият мафкурасига эргашади, сиёсий жараёнларга бевосита ёки билвосита аралашади. Лекин ҳар қадамда шиорга тўқнашиб, бошини уриб яшаётгани йўқ. Сиёсат, ғоя, мафкура жамият аъзоларининг ҳаётида, кундалик турмушида акс этсагина, у қудратли кучга айланади. Миллат, жамият мафкурасига муҳаббат инсон юрагида бўлади. Уни моддийлаштириб, кўча-кўйга илиб қўйишдан ҳеч қандай фойда йўқ.\nСобиқ иттифоқ даврида бир анъана бўларди. Ўша даврда яшаган авлод яхши эсласа керак: ағанаб кетган девор, ахлатхона, кўримсиз жойлар улкан шиорлар билан бекитиларди. Шиорлар айбни яшириш воситаси ҳам эди. Мутафаккирларнинг гаплари аҳамиятсиз жойларга ёзиб қўйиларди. Гўё, шу билан мафкура тарғиб қилинаётгандек. Истиқлол йилларида бу усулдан шу қадар фойдаландикки, ҳатто автомобилларга ёқилғи қуйиш шохобчалари (АЁҚШ)га ҳам «Ўзбекистон – келажаги буюк давлат» деб ёзиб қўйишдан ўзимизни тия олмадик. Ахир, бу жуда кулгили-ку!»\nНима деб ўйлайсиз, кўчада осилиб турган коррупцияга қарши тарғибот баннери унга қараган одамни коррупциядан қутқариб қолиши мумкинми? Агар плакатлардан фойда бўлганида, коррупция бўйича халқаро рейтингларда қуйи ўринларда юрмаган бўлармидик?\nБаннерлардан фойда борлигини кўрсатувчи илмий тадқиқотлар борми, бюджетдан улар учун пул ажратаётганда харажатнинг мақсадли экани нима билан асосланади? Буни ҳеч ким аниқ айтиб бера олмаса керак.\nТанқид қилишга бундан жиддийроқ мавзулар бор-ку, дейишингиз мумкин. Лекин сиз эътибор бермайдиган, қарашни ҳам баъзида истамайдиган баннерлар биз, солиқ тўловчиларнинг ҳисобидан харид қилинмоқда. Плакатбозлик бюджетга қанчага тушиши бўйича ўрганишлар олиб борилса, бир нечта мактаб ёки шифохонага зарур шароитлар қилиб беришга етгулик каттагина сумма келиб чиқиши шубҳасиз.\nМафкура таназзули: «маънавият»га «ем» бўлган фалсафа\n17:50 / 18.03.2018


Форекс Трейдери. FreshForex билан бирга муваффақиятли трейдер бўлинг | ФрешФорекс\nFreshForex компанияси валюта бозоридаги энг қулай шароитлардан бирини таклиф қилмоқда, чунки ташкилот ўз фойдаланувчиларининг омадли натижаларидан манфаатдор. Ходимлар алдовга бормасликларига амин бўлиш мумкин.\nКлассик. Янги киришганларга тўғри келади. Бундан тури 100 га яқин савдо воситаларидан, 1 га 1000 гача кредит елкасидан, энг кичик талаб – 0,01 лот дан фойдаланиш имконини беради.\nMarket PRO. Фаол валюта савдогарлари учун тўғри келади. 5/3 белгиларнинг аниқ нусхаланиши, 0,9 дан бошлаб спреддан фойдаланишни назарда тутади. Ушбу депозитнинг амалга оширилиш тезлиги 0,1 сониягача. ECN. Ўз ишининг ҳақиқий профессионаллари учун вариант. Ушбу тури спред билан ички савдо, юқориликвидлик, пулнинг халқаро банкларга дарҳол ўтказилишига имкон беради.\nВоситалар нархининг тез ўзгариши ҳолатида, талабни белгилаш даражаси шартнома мазмунида кўрсатилганидан 10 мартадан ортиқ оширилиши мумкин. Бу фақатгина ECN ва Market PRO турларига оиддир. Дам олиш ва байрам кунларидан олдин барча ENC-ҳисоб рақамларнинг воситалари гаров талаблари энг катта кредит елкаси билан таққослаганда 1 га 1000 қилиб ҳисобланади. Компаниянинг контрагентлари билан ҳисоб-китоб қилиш учун ECN-ҳисоб рақамларига Своп жамғармалари ва Баланс ҳисоб рақамларига комиссиялар ўтказилади.\nСпредлар қайтади. Ушбу тарифни танланса, ҳар бир зарарли лотдан сўнг ҳисоб рақамга 10 доллар, даромадлиларидан сўнг 5 доллар ўтказилади. Ҳам янги ши бошлаганлар, ҳам профессионалларга тўғри келади. Стоп-аутдан суғурталаниш. Омадсиз битимлардан сўнг компания суғуртасидан фойдаланиш ва ўзининг бой берилган маблағларини тиклаш мумкин. Бинар опционлар бозорида янги иш бошлаганлар учун ажойиб вариант. Баланснинг 100 доллардан ортиқ тўлдирилишида 101% бонус, фойдага савдо қилиш учун қувватни қувватлантириш. Барча трейдерларги тўғри келади.\nFreshForex нинг молиявий башоратлари туфали савдодан энг катта фойдага эришиш мумкин. Етакчи мутахассисларнинг ҳар кунли башорати ва валюта бозорининг тоза таҳлили натижаси ахборотнинг катта кўламини кичрайтирган ҳолда, яқин вақт учун нархларнинг ўзгаришини билиб олишга кўмаклашади. Янгилар учун бу хизмат тури иш бошлашлари учун асосий пойдевор бўлади. Тажрибали трейдерлар ушбу таҳлиллардан қўшимча сифатида фойдаланишлари мумкин. Муаллифлик ҳуқуқига амал қилган ҳолда бепу башоратлар дунё тўрининг бошқа жойларида ҳам ўрнатилиши мумкин.


1news.uz — Кубанинг собиқ раҳбари Фидел Кастро 90 ёшида оламдан ўтди. Бу ҳақда Куба давлат телевидениесида марҳумнинг укаси Раул Кастро маълум қилди. Фидел Кастро Кубага деярли эллик йил раҳбарлик қилди. 2008 йилда у ваколатини укаси Раул Кастрога топширган эди. Раул Кастронинг Куба давлат телефидениеси орқали билдиришича, акаси Фидел Кастро жума оқшомида оламдан ўтган. Кастро бугун Ҳаванада кремация (махсус печда мурдани куйдириш, таҳр.) қилинади. Фидел Кастро Кубани деярли эллик йил бошқарди. 2008 йилда у ваколатини укаси Раул Кастрога топширди. 2013 йилда Фидел Кастро унинг бундай қарор олишига бедаво касалликка чалингани сабаб бўлганини айтганди. Лекин, орадан уч йил ўтиб 2016 йилнинг апрелида Кастро Куба коммунистлари партияси қурултойида қатнашди ва маъруза ҳам қилди. Сўнгги бор Фидел Кастро жамоатчиликка шу йилнинг 13 августида, туғилган кунида кўриниш берганди.\nСўнгги бор Фидел Кастро жамоатчиликка шу йилнинг август ойида кўринганди.\nИнқилобчи Фидел Фидел Кастро 1926 йилда испаниялик муҳожирлар Анхеля Кастро ва Алехандро Кастро Рус оиласида, Бирин шаҳрида туғилди. Коллежни тугатгач Фидел Ҳавана университетида таҳсил олди. У талабалик йилларидаёқ сиёсий фаолиятини бошлади. 1955 йилда ёш Фидел Кубадаги ҳокимиятни эгаллаш учун Мексикада инқилоб отрядини тузди.\nКастро 1957 йилдан бошлаб Батиста ҳукуматига қарши кураш олиб борди.\n 1957-1958 йилларда Кастро етакчилигидаги инқилобчилар Кубадаги Фулхенсио Батиста бошлиқ америкапараст ҳукуматга қарши кураш олиб борди. 1959 йилда инқилобчилар армияси Ҳаванага кириб борди ва Батиста ҳукуматини ағдарди.\n1959 йил январида Кастро бошлиқ инқилобчилар Батиста ҳукуматини ағдарди.\nФидел Кастро Куба бош вазири деб эълон қилинди. Батиста Кубадан қочди. Фулхенсио Батистанинг юзлаб тарафдорлари аёвсиз қатл этилди. Кубанинг янги раҳбарияти камбағаллар ҳуқуқларини ҳимоялаш ва уларга ер беришни ваъда қилди. Лекин, кўп ўтмай Кастро бошлиқ ҳукумат Кубада бир партияли сиёсий тизимни жорий этди.\nКуба инқилобидан кейин Кастро мамлакатни ярим аср бошқарди.\nҲукумат сиёсатига эътироз билдирган юзлаб одам қамоққа ташланди. Минглаб ўрта табақага мансуб кубаликлар таъқиблар туфайли оролни тарк этишга мажбур бўлди. Кариб можароси Куба етакчиси Фидел Кастро 1959 йилда ҳокимятни эгаллаши ортидан ўзини Совет Иттифоқи қучоғига отди. Ҳавана ва Москва ўртасидаги яқинлашув кўп ўтмай Кубани совуқ уруши майдонига айлантирди. Ўтган асрнинг 60-йиллари бошида АҚШ разведкаси Совет Иттифоқининг ядровий ракеталарини Кубага жойлаштириш режасини фош қилди. Дунё ядровий уруш ёқасига келиб қолди. Бу воқеа тарихга Кариб можароси номи билан кирди.\nКастро 1963 йилда Москвага келди, Совет раҳбари Никита Хрушчев билан учрашди\nФидел Кастро 1963 йилда Ўзбекистонга борган Фидел Кастро 1963 йилда Совет Иттифоқига давлат ташрифи доирасида Ўзбекистонга ҳам борган. Ўшанда Кастрога Ўзбекистон ССР раҳбари Шараф Рашидов ҳамроҳлик қилганди. Кастро Фарғонада пахта етиштираётган маҳаллий деҳқонлар билан учрашаркан ўзи ҳам пахта териш комбайни рулига ўтирганди. АҚШ эмбаргоси 1960 йилда Фидел Кастро америкаликлар эгалик қилган ширкатларни давлат тасарруфига олди. Бунга жавобан Вашингтон Кубага қарши савдо эмбаргоси жорий этди. Америка Кубага 54 йил олдин киргизган иқтисодий эмбаргоси бекор қилинишини билдирган. 2014 йил декабрда АҚШ президенти Барак Обама ва Раул Кастро 1959 йилдан бери амалда тўхтаб қолган муносабатларни илиқлаштиришни бошлашга келишгандилар. 2016 йил март ойида АҚШ президенти Барак Обама Кубага тарихий сафар қилганди.\nАҚШ президенти Обама 2016 йил март ойида Кубада Раул Кастро билан учрашди.\nТрампнинг мусулмонларни АҚШга киритмаслик ҳақидаги баёноти сайтидан олиб ташланди Американинг биринчи фазогири Жон Гленн вафот этди


Евро-2016 саралашининг 3та гуруҳида 8-тур ўйинлари ўтказилди\n07:54 / 07.09.2015\n6 сентябрь оқшомида Евро-2016 саралаши босқичининг А, В ва Н гуруҳларида 8-тур ўйинлари ўтказилди.\nА гуруҳида Исландия Қозоғистон билан 0:0 ҳисобидаги дуранг натижадан кейин гуруҳда муддатидан олдин камида иккинчи ўринни олиш имкониятини таъминлади ва ўз тарихида илк марта Европа чемпионатига йўл олди.\nШунингдек, бу турни сафарда Латвияга қарши ўйинда 2:1 ҳисобида ғалаба қозонган чехлар ҳам турнирга муддатидан олдин чиқишди.\nТуркияда мезбонлар ва Голландия терма жамоаси ўртасида ўтказилган муҳим ўйинда Фотиҳ Терим шогирдлари 3:0 ҳисобида ғалаба қозониб, учинчи ўринга кўтарилиб олди. Агар ўринлар кейинги 2 тур натижаларига кўра ўзгармаса, Голландия 2016 йили Францияга бормайди.\nИсландия – Қозоғистон 0:0 (0:0, 0:0)\nОгоҳлантиришлар: Гудмундссон (20), Жолчиев (30), Нусирбоев (40), Суюмбоев (64), Логвиненко (70), Меркель (75), Гуннарссон (80).\nЧетлатиш: Гуннарссон (89).\nЛатвия – Чехия 1:2 (0:2, 1:0)\nГоллар: 0:1 – 13 Лимберски, 0:2 – 25 Дарида, 1:2 – 73 Зюзин.\nОгоҳлантиришлар: Максименко (45), Дубра (55).\nТуркия – Голландия 3:0 (2:0, 1:0)\nГоллар: 1:0 – 8 Озъяқуб, 2:0 – 26 Туран, 3:0 – 85 Йилмаз.\nОгоҳлантиришлар: Туран (24), ван Перси (36), ван дер Виль (62), Озбайракли (69), Балта (74), Озъяқуб (75), Туфан (87).\nВ гуруҳида ҳам Уэльс ва Бельгия терма жамоалари гуруҳдан чиқиш масаласини деярли ҳал қилишди. 8-турда Уэльс Исроил билан 0:0 ҳисобида дуранг ўйнади ва очколари сонини 18тага етказиб, гуруҳ етакчилигини сақлаб қолди. Сафарда Кипрни 1:0 ҳисобида мағлуб этган бельгияликлар эса 17 очко билан иккинчи ўринда кетишмоқда. 6 сентябрь куни Босния ва Герцоговина Андоррани 3:0 ҳисобида енгди, лекин бу терма жамоа биринчи ва иккинчи ўрин учун курашдан чиққан. Учинчи ўринда 13 очкога эга исроилликлар, тўртинчи ўринда 11 очко билан боснияликлар жойлашишган.\nКипр – Бельгия 0:1 (0:0, 0:1)\nГол: 0:1 – 86 Азар.\nОгоҳлантиришлар: Антониадис (47), Деметриу (61), Икономидис (73), Компани (90).\nБосния ва Герцеговина – Андорра 3:0 (3:0, 0:0)\nГоллар: 1:0 – 14 Бичакчич, 2:0 – 30 Джеко, 3:0 – 45 Лулич.\nОгоҳлантиришлар: Ибишевич (21), Мартинес (53), Айяла (63), Хаджич (66), Ребес (71).\nЧетлатишлар: Бешич (63), Родригес Сория (64).\nУэльс – Исроил 0:0 (0:0, 0:0)\nОгоҳлантиришлар: Дабур (18), Даса (45), Дгани (56), Натхо (56), Ричардс (59), Битон (61), Робсон-Кану (79).\nН гуруҳида эса саралаш босқичи якунланишига 2 тур қолганида вазият чигаллашган. Шу пайтгача гуруҳда биринчиликни бермай келган Хорватия терма жамоаси сафарда 0:2 ҳисобида норвегларга мағлуб бўлгач, учинчи ўринга тушиб кетди. Италия эса ўз майдонида Болгарияни 1:0 ҳисобида енгиб, очколари сонини 18тага етказган ҳолда биринчи ўринга кўтарилиб олди. Айни вақтда Норвегияда 16, Хорватияда 15 очко тўпланган. Болгария 8 очко билан 4чи ўринда қолди. Гуруҳ аутсайдерлари Мальта ва Озарбайжон ўртасидаги баҳс 2:2 ҳисоби билан якунланди.\nНорвегия – Хорватия 2:0 (0:0, 2:0)\nГоллар: 1:0 – 51 Бергет, 2:0 – 69, автогол Чорлука.\nОгоҳлантиришлар: Врсалько (36), Форрен (38), Брозович (50), Тофт-Содерлунд (59), Олич (71), Хегли (75).\nМальта – Озарбайжон 2:2 (0:1, 2:1)\nГоллар: 0:1 – 36 Амиргулиев, 1:1 – 55 Мифсуд, 2:1 – 71 Эффионг, 2:2 – 80 Амиргулиев.\nОгоҳлантиришлар: Эффионг (45)\nГол: 1:0 – 6, пенальти де Росси.\nОгоҳлантиришлар: Минев (58), Рангелов (80), Дьяков (85).\nЧетлатишлар: де Росси (55), Мицански (56).


Ўзбекистонлик “Сўнги Могикан” Ирина Александровна Винер-Усмановага қандай айёрлик қилганди?\n10 июль, 2019, 17:01\nТеглар:Бадиий гимнастика | Интервью\nБадиий гимнастика оламидаги тирик афсона Венера Зарипова билан сухбат.\nВенера Зариповани катта ёшли ҳамюртларимиз яхши билишади. Бадиий гимнастика бўйича улкан ютуқларни қўлга киритган тирик афсона ҳозирда Исроил мамлакатида истиқомат қилади. Юртдошимиз Тошкентда ўтказилган халқаро турнирда ўз шогирдлари билан иштирок этиш учун қолаверса, мазкур мусобақани бош ҳаками бўлганлиги сабабли юртимизга ташриф буюрди. Биз ушбу имкониятдан фойдаланиб, мазкур спортнинг том маънодаги легендаси билан сухбат қурдик. Қуйида ушбу интервьюни эътиборингизга хавола этамиз.\nВенера Зинуровна Зарипова 1966 йил 5 апрелда Қирғизистон Республикаси Ўш вилояти Тош-Кўмир туманида таваллуд топган. Кейинчалик Навоий вилояти Учқудуқ шаҳрига кўчиб келишган.\nБеш карра Собиқ Иттифоқ чемпиони, Ўн уч маротаба Ўзбекистон чемпиони, Жахон чемпионати гурух бахслари чемпиони ҳамда совриндори, Ирина Александровна Винер-Усманованинг биринчи шогирди. Собиқ Иттифоқ халқлари спартакиадаси ғолиби, Собиқ Иттифоқ кубоги сохиби, кўплаб халқаро турнирлар ғолиби.\nВенера Зарипованинг Ўзбекистонга тез-тез келишининг сири нимада?\nШуни алоҳида таъкидлаб ўтишни истардимки, мен ҳар йили иш юзасидан Ўзбекистонга келаман. 1990 йилдан бери Исроил мамлакатида истиқомат қиламан. Менга она ватаним Ўзбекистон жуда ёқади. Озгина имконият бўлиши билан Тошкентга келишга шошиламан. Чунки, буни ўзига яраша сабалари бор. Ота-онам, синглимни қабрлари шу ерда. Ҳаётимнинг катта қисми, Тошкентда ўтган. Қолаверса, мамлакатдаги ўзгаришлар ҳам ватанимга тез-тез келишимга сабабчи бўляпти. Мисол учун, Президент Шавкат Миромонович Мирзиёев томонидан илгари сурилаётган сиёсат, бунёдкорлик ишларини кўриб кўзинг қувнайди. Иқтисодиёт томонидан ҳам юксалиш бўлмоқда. Буни бутун жаҳон эътироф этмоқда. Қолаверса, табиати одамни ром этадиган жаннатмакон ерга албатта келишни хохлайсиз. Ўтган йили Жаҳон Кубоги муносабати билан келган эдим. Мана бу йил “YOUTH CUP” халқаро турнири муносабати билан шу ердаман.\n“YOUTH CUP” турнирининг кетма-кет уч маротаба ғолиби Шахаф Хар- лев-хефец аслида ким?\nМазкур турнирда Хитой, БАА, Россия, Украина, Қирғизистон, Қозоғистон, Исроил, Тожикистондан ҳамда Ўзбекистоннинг 12 та вилоятидан истеъдодли спортчилар иштирок этди. Қувонарлиси, шогирдим Исроил вакиласи Шахаф Хар- лев-хефец кетма-кет уч марта ушбу турнирнинг мутлоқ чемпионига айланди. Унга ҳам Ўзбекистон жуда ёқади. Ушбу турнирга Россия, Украина спортчиларининг ҳам қўшилиши мусобақанинг савиясини жуда ошириб юборди десам янглишмаган бўламан. Қолаверса, мазкур турнирнинг бош ҳаками сифатида таклиф этишганини ҳам айтиб ўтишим лозим. Ўз ўрнида шундай ишонч билдирганлиги учун Ўзбекистон бадиий гимнастика Федерацияси мутасаддиларига ўз миннатдорчилигимни билдириб қоламан.\nТошкентга ташриф буюрган Украина ва Россия бадиий гимнастикачиларининг мураббийлари ҳам ўзбекистонликмиди?\nУшбу турнирда ўзбек гимнастикачиларида улкан истеъдод мавжуд эканлигини кўрдим. Уларда шарқ қизларига хос нафислик, ўзига хос хиссиёт, эгилувчанлик, буюм билан ишлаш махорталари яққол кўриниб туради. Аслида, ҳар бир юрт гимнастикачиларининг ўз йўли, шахсий имзоси бўлади. Россияликларни ўз йўли, украиналикларнинг ҳам ўз яширин кучлари бор. Лекин эътибор беринг, россияликлар мураббийи Неля Муравёва ва Украина терма жамоаси бош устози Юля Логачёвалар асли ўзбекистонлик ҳисобланади. Демоқчиманки, бадиий гимнастика ривожи учун хизмат қилаётган мураббийларнинг кўпчилиги асли юртдошларимиздир.\nҚаҳрамонимиз ўзини Олимпиада ғолиби деб ўйлайдими?\nСобиқ Иттифоқнинг беш карра чемпиониман. Ўша вақтда Собиқ Иттифоқ чемпиони бўлиш, ҳозирги кундаги Олимпиада ғолиби билан баробар эди. Сабаби, шохсупада доимо Россия, Украина, Белоруссия спортчилари бўларди. Улар орасидан Ўзбекистон вакиласи бўлиб ёриб чиқдим, ва мехнатим эвазига ўша етакчиларни ортда қолдира олгандим.\nИсроилда қандай инқилобнинг сабабчиси бўлганди?\nИсроилга биринчи борган вақтларимда ушбу мамлакат бадиий гимнастикасининг савияси у қадар юқори эмасди. Улар кунига 3 соатдан машғулотлар олиб борар эди. Мен эса, ҳафтасига икки марта 4 соатдан машғулотлар олиб борилишини йўлга қўйдим. Ушбу ҳаракатларим Исроил бадиий гимнастикасида ўзига хос ижобий инқилобни юзага келтирди. Бу эса, ҳозирда ўз самарасини бермоқда. Бугунги кунда, исроиллик спортчилар бутунжаҳон бадиий гимнастика оламида етакчилар қаторига қўшила олишди. Мисол учун, Линой Ашрам айни вақтда жаҳонда икки кучлиси бўлса, биттаси ҳисобланади.\nҲамюртимиз бадиий гимнастика бўйича ўсмирлар ва ёшлар ўртасидаги Жаҳон чемпионати ўтказилишининг асосчисими?\n1980 йилда жаҳон чемпионатида Собиқ иттифоқ таркибидаги энг ёш иштирокчи сифатида қатнашаётган эдим. Ўша жаҳон чемпионатида ҳакамлар учун семинарлар ҳам бўлиб ўтганди. Биздан вакил сифатида икки карра жаҳон чемпиони Ирина Дерюгина иштирок этарди. Ирина украиналик бўлиб, жаҳон бадиий гимнастикаси афсонаси машҳур Албина Николавена Дерюгинанинг қизи эди. Ирина Украина терма жамоасининг катта мурабийи сифатида онасининг ишини давом эттираётган эди. Хуллас, ўша мусобақада энг ёш иштирокчи бўлиб, ғалаба қозондим. Ўша вақтлар болгариялик қизлар ғолибликни қўлдан бермасдан келарди. Энг ёши бўлишига қарамай уларни ҳам мағлуб эта олдим. Якунда мусобақа билан биргаликда 84 та ҳакам иштирок этган семинарда ўсмирлар ва ёшлар ўртасида жаҳон чемпионати, ўтказиш борасида гап-сўзлар пайдо бўла бошлади. Мен чиқишларим билан уларнинг шундай мусобақа ўтказишга мажбур қила олгандим. Албатта, буни ҳаётга тадбиқ этишга бироз вақт кетди. Кейинчалик ўсмирлар, ёшлар ўртасида қитъа чемпионатлари, жаҳон чемпионатлари ўтказилиши йўлга қўйилди. Бироз вақтдан сўнг, ушбу спорт тури Олимпиада ўйинлари дастурига ҳам киритилди. Демоқчиманки, ушбу турнирларни ўтказилишига сабабчи, асос солган инсон қаршингиздаги Венера Зарипова бўлади десам янглишмаган бўламан.\nРус примадоннаси Алла Пугачёва билан муносабат қандай?\nБразилия, Аргентина, уругвай, Парагвай, Ҳиндистон мамлакатларида ташкил қилинган фестивалларда иштирок этганман. Қизиқ томони рус примадоннаси Алла Борисовна Пугачёва билан ўша фестивалларда бирга чиқиш қилганмиз.\nБухоролик қизларга қойил қолганмиди?\nҲозирги кундаги ўзбек мураббийларига ҳам юқори бахо бера оламан. Чунки, бу ерда ўзига хос мактаб мавжуд. Ўзбекистон терма жамоаси катта мураббийининг тажрибаси жуда юқори.12 та вилоятни оладиган бўлсак, улар орасида бухоролик қизлар ҳамда уларнинг мураббийи менда ёрқин таассурот қолдирди.\nҚаҳрамонимиздан кейинги юртимиздан етишиб чиққан авлод вакиллари борасида нима дейди?\nМендан кейин ҳам жуда кўплаб ажойиб, спортчилар етишиб чиққан. Жумладан, Алина Кабаева, Зарина Мухаммеддинова, амакиваччам Амина Зарипова, Мария Николаевна, Янина Батыршина, Ульяна Трофимова, Замира Санақулова, Елизаветта Назаренковаларни айтиб ўтган бўлардим. Балки, ҳозир ёдимда йўқлари ҳам бордир. Улар ўз вақтида барча юқори натижаларни қайд эта олишган.\nАжойиб футболчи Марат Кабаев қаҳрамонимиздан нимани илтимос қилган эди?\nАлина Кабаевани алоҳида таъкидлаб ўтардим. Уни биринчи марта бадиий гимнастикага мен олиб кирганман ва ундаги истеъдодни хис қилиганимдан сўнг, Ирина Александровна Винер-Усмановага кўрсатган эдим. Рахматли отам билан Алинанинг дадаси Марат Кабаев жуда қадрдон бўлганлар. Ўша вақтлар Марат “Пахтакор”да тўп сурарди. У мендан қизини Ирина Виннерга кўрсатишимни илтимос қиларди. Асосан, мусобақалар, машғулотлар, сафарларда юрардим. Шунинг учун, уни алоҳида олиб бориб кўрсатишга вақт етмасди. Қолаверса, бу кичик қизалоқни устозимга тавсия этишга қўрқардим ҳам. Чунки, Ирина Виннер жуда қаттиққўл, талабчан эди. Мен ва устозим ўртасида ўзига хос масофа мавжуд бўлиб, ҳар қандай нарсани ҳам илтимос қила олмасдим. Албатта, бу хурмат юзасидан эди.\nИрина Виннерга ишлатилган айёрлик қандай бўлганди?\nКейинчалик фаолиятимни якунладим ва Тошкентга уйга келсам, Марат Кабаев бизникида мехмонда экан. Мен билан кўришиб, яна одатий саволини берди. Алинани тарбиялайсанми, Винерга кўрсатасанми... Ҳа, бўлди энди қўрқмайман.Чунки фаолиятимни якунладим дедим. Фақат ундан битта нарсани илтимос қилдим. Яъни Алинани бобоси ва бувиси ўзи яшаб турган дахада Крамейко исмли мураббийга олиб борарди. Ирина Александровна эса у билан хеч қачон чиқиша олмаган. Кўп бора турнирларда иккаласи орасида келишмовчилик бўларди. Шунинг учун, мен Алинага хеч қандай мураббийда шуғулланмаганлиги, ҳозирги холати табиий эканлигини айтишини тушунтирдим. Чунки, агар Крамейкони шогирди эканлигини билганда устозим балки уни олмаган, шуғуллантирмаган бўларди.\nИрина Александровна Винер-Усманова Алина Кабаевани бақалоқликда айблаганмиди?\nСўнгра, Алинани устозим олдига олиб бордим. Ирина Александровна бу кичик қизалоқни кўриб, бу ким? Ким олиб келди?-дея сўради. Мен дея жавоб бердим. Устозим одатдагидек бироз бақир-чақир қилди. Рухсат сўрамаганлигим учун. Мен Алинани кийиниш хонасига олиб кирдим. У табиийки, қўрқиб кетган эди. Унга тушунтирдимки, сен қўрқма, ўзингни ҳотиржам тут ва устозга ўзингни қандай махоратга эга эканлигингни кўрсат дедим. Тушунитириш ишларини олиб борганимдан сўнг, яна олдига олиб кирдим. Ирина Виннер яна сўради. Бу ким? Мен жавоб бердим. Бу қизалоқ “Пахтакор” жамоаси футболчиси Марат Кабаевнинг қизи. Жуда истеъдодли, эгилувчанлиги юқори бир кўриб беринг дея илтимос қилдим. Устозим рози бўлди. Алина эса, нималардир қилиб, маҳоратини кўрсатишга ҳаракат қиларди. Табиатан эгилувчан бўлган қиз ажойиб ҳаракатларни ижро этди. Ўша вақтда Алина тўлароқдан келган қизалоқ эди. Ушбу холат учун эътироз билдирди. Мен эса, бу болаликдаги холат ўтиб кетишини, формага туша олишини айтдим. Ундай бўлса, Малькина Андреевнага олиб бор деди. Шундай қилиб, Алина Малькинанинг қўлига тушди. Бироз вақт ўтди. Кабаева ўсиб-улғайди. Кейин Малькина Виннерга қўнғироқ қилиб. Алинанинг ажойиб формага кирганлигини, ўзидаги борини берганлигини бундан ортиғини бера олмаслигини айтади ва ўзининг қарамоғига олишини илтимос қилади. Ўша вақтда Ирина Виннер Москвада фаолиятини олиб бораётганди.\nАлина Кабаева уч ойда Винернинг мехрини қозона олдими?\nШундан кейин онаси Люба билан Алина Москвага йўл олади. Ирина Виннернинг олдига олиб боришганида тарих яна такрорланади. Яъни бу қизинг ҳали ҳам семизку дея эътироз билдиради. Шундай бўлсада, унинг чиқишларини кўриб, 3 ойда оза оласанми дея сўрайди. Алина албатта деб жавоб беради. Унда, сен ажойиб гимнастикачи бўлиб етишасан.Чунки сенда бошқалардан ажралиб турадиган ўзига хос табассуминг ва идеал эгилувчан тананг бор дейди. Шу билан Алина Ирина Александровна Винер-Усманова қўл остида машғулотларга киришади. Орадан уч ой ўтади ва Виннер Люба Кабаевага телефон қилади. Бундай гимнастикачининг олдида онаси албатта бўлиши зарур дейди. Хуллас, Алина Кабаева билан шундай воқейлик бўлган эди.\nЮртдошимизни “Сўнги Могикан” га қиёслашар эдими?\nФаолиятимни кўп бора якунлашни ўйлаганман. Лекин қатъий қарор мамлакат кубоги вақтида жароҳати бор оёғимни яна бир бор қайириб олганимдан сўнг келганди. Ўша вақтларда Собиқ Иттифоқ ҳамда Ўзбекистон терма жамоаси рахбарлари кўп бора яна фаолиятимни давом эттиришимни илтимос қилишди. Сен “Сўнги Могикан”сан дея, Фенимор Купер асаридаги қаҳрамонга қиёлашар эди. Сенинг чиқишларингдан бутунжаҳон завқ олади. Ёшлар кимдандир ўрнак олиши, ўрганиши керак деб илтимос қилишган. Чунки ўша вақтлар бизнинг классик авлодимиз ўз фаолиятини якунлаб бўлганди. Биттагина мен қолгандим. Шунинг учун ҳам “Сўнги Могикан” деб аташарди.\nМазкур спорт турида МДҲ давлатларига рақобатчи бор деб ўйлайди?\nАлбатта, МДҲ мамлакатлари доимо етакчи бўлган. Лекин ҳозирда жиддий рақобат туғдираётганлар ҳам йўқ эмас. Асосан, италияликлар гурух бахсларида кучли, ҳозирда яккаликда ҳам яхши натижалар қайд этишмоқда. Исроил спортчилари жуда идеал кўриниш олган. Болгарияликлар ҳар доим етакчи бўлиб келишган. Умуман олганда ҳозир барча мамлакатларда бадиий гимнастика ривожланиш босқичида. Чунки, жуда кўп юртларда асосан россиялик, украиналик, ўзбекистонлик мураббийлар фаолият олиб бормоқда.\n“Домодедово” аэропортидаги саргузашт қандай бўлган ёхуд ҳамюртимизнинг кучли томони нимада эди?\nУмуман олганда барча йўналишда мукаммал ҳаракат қила олардим. Ўша вақтларда обручлар фақат темирдан бўларди. Булавалар эса ёғочдан. Ленталарни ўзимиз тайёрлаб олардик. Ҳозирги кундаги мукаммал шароитлар бўлмаган. Бизнинг чиқиш қилишдаги асбоб-ускуналаримизни ибтидоий десак тўғри бўлмаса керагу, лекин шунга яқинроқ нарсалардан фойдаланганмиз. Қолаверса, биз машғулотлар олиб боришда жой танлаб ўтирмаганмиз. Шалоғи чиққан залларда ҳам, очиқ майдонларда, теннис кортларида ҳатто аэропортнинг ўзида ҳам шуғулланаверардик. Мисол учун, Россиянинг "Домодедово" аэропортида уч кунлаб қолиб кетган кунларимиз бўлган. Ўшанда, аэропортнинг ўзида машғулотлар ўтказганмиз. Шундоқ ерга газета, картонларни ёзиб олиб, ётганмиз. Шунчаки буларнинг айтишимга сабаб, ҳозирги шароитлардан ёшларимиз унумли фойдалансин. Чунки, барча шароит мухайё. Ўзбекистонга ташрифим мобайнидаги бу ерда қурилаётган спорт мажмуаларини, бу ердаги қулайликларни кўриб, ҳавасим келади. Қолаверса, ҳозир ўзига хос рағбатлантириш бор. Машиналар, уйлар берилаяпти. Биз эса, жуда қийинчиликларни,синовларни бошдан ўтказганмиз. Бизда фақат мақсад бор эди. Биз фақат ватан шаъни учун курашганмиз.\nБадиий гимнастикачиларимиз кучли 10 лик сари яқинлашмоқдами ёхуд Маргарита Мамунларга рақобатчилар юртимизда топиладими?\nБиласизми, Маргарита Мамунлар даври ортда қолиб улгурди. Ҳозирда, терма жамоада биргаликда шуғулланган дугонам Вера Шаталина шогирдлари опа-сингил Дина ҳамда Арина Авериналар жаҳон бадиий гимнастика олами етакчиларига айланишди. Ўзбекистонда ҳам яхши, истеъдодли қизлар бор. Тўғри, ҳозир кучли ўнликка ҳам киришмайди. Лекин улар аста-секинлик билан ушбу маррага яқинлашиб келишмоқда. Асосийси уларда мақсад ва шунга омил бўла оладиган махорат мавжуд.\nИсроилда мактаб директори лавозимида ишлайдими?\nИсроилда бадиий гимнастика бўйича мактаб-академиянинг директори лавозимида фаолият юритаман. Қолаверса, машғулотлар ўтказаман. Турнирларга асос солганман. Мисол учун, ноябрь ойида 13-бор “Venera CUP” халқаро турнири ўтказилади. Ушбу турнир мени номим билан юритилади. Мазкур мусобақани жаҳон даражасида илк бор ҳорижда октябрь ойида Батуми шаҳрида ўтказишни режалаштираяпмиз.\nАфсонадан ёшлар учун ўзига хос насихат...\nЁш қизалоқларимизга фақат мехнат қилишларини, устозларини хурмат қилишларини ва улар айтганларини бекаму-кўст бажаришларини, ўз олдига юксак мақсадлар қўйиб. Унга интилишларини таъкидлаб ўтардим.


1 июнь куни Ўзбекистонда жами 79та янги зарарланиш ҳолати қайд этилди ва 22 бемор тузалди. Шу вақтгача 2859 киши соғайган, айни вақтда шифохоналарда 828 бемор даволанмоқда.\nБугун янги ҳолатлар 5 ҳудудда - Тошкент шаҳри, Тошкент, Самарқанд, Сирдарё ва Наманган вилоятларида аниқланди. ССВ матбуот хизмати раҳбари Фурқат Санаев телеграмдаги каналида беморлар қайд этилиши ва соғайиши бўйича кўрсаткичлар жадвалини келтирди.\n79та янги касалланиш ҳолатининг 15таси аҳоли орасида қайд этилган.\nТошкент шаҳрида 13та янги ҳолат аҳоли орасида қайд этилган. Жумладан, «Ўрикзор» савдо мажмуасида дўкон сотувчиси ва унинг қизида, шунингдек, сотиш учун маҳсулотларни ушбу савдо мажмуасидан олиб, Юнусобод туманида жойлашган дўконида фаолият кўрсатувчи сотувчи ва унинг турмуш ўртоғида ҳам коронавирус тасдиқланган.\nТошкент вилоятида аҳоли орасида битта ҳолат қайд этилган, шунингдек, Россиядан Тошкент вилоятига чегара пост орқали кириб келган халқаро юк ташувчи автомашина ҳайдовчиларидан 4 нафарига вирусдан зарарланиш ташхиси қўйилган.\nСирдарё вилоятида аҳоли орасида битта ҳолат қайд этилган, шунингдек, халқаро юк ташувчи автомашина ҳайдовчилари бўлган 2 кишида вирусга чалиниш ҳолати тасдиқланган.\nТошкент вилоятида хориждан олиб келиниб карантинга жойлаштирилганлар орасида жами 46та ҳолат қайд этилган, Тошкент шаҳрида беморлар билан алоқада бўлгани учун стационар карантинга олинганлар орасида 10та ҳолат қайд этилган.\nЭндиликда Тошкент шаҳридаги тиббиёт муассасаларида даволанаётган беморлар сони 586 нафарга етган (Тошкент вилояти ва Сирдарё вилоятида аниқланган беморлар ҳам пойтахтга олиб келинади).\nБугун Наманган вилоятида ва Самарқанд вилоятида карантинда бўлганлар орасида биттадан зарарланиш ҳолати аниқланди.\nҚашқадарё вилоятининг Китоб туманида бир киши коронавирусдан вафот этгани тўғрисидаги гумонлар тасдиқланмади.\nЎз навбатида, Самарқанд вилоятида 11, Тошкент шаҳрида 10, Андижон вилоятида эса 1 нафар бемор тиббиёт муассасаларидан соғайиб чиқишди. Ҳозирда касаллик қайд этилган жами 3702 нафар бемордан 2859 нафари соғайиб, даволаниш кўрсаткичи 77 фоизни ташкил этмоқда.\nАйни пайтда тиббиёт муассасаларида даволанаётган 828 нафар бемордан 9 нафари оғир, 2 нафари эса ўта оғир аҳволда.


Навоийда 11 та автомобиль иштирокида ЙТҲ юз берди | Qalampir.uz\nНавоийда 11 та автомобиль иштирокида ЙТҲ юз берди\n3-саҳифа\t10 Ноябрь 10:19 5223\nЖорий йилнинг 8 ноябрь куни Навоий вилоятида 11 автомобиль иштирокида йўл-транспорт ҳодисаси юз берди. Бу ҳақда ЙҲХББ хабар берди.\nСоат 18:30 ларда Навоий вилояти, Конимех тумани ҳудудидан ўтувчи А-379 автомобиль йўлининг 110-километрида юз берган. Ҳайдовчи, 1994 йилда туғилган М.Ғ. бошқарувидаги Howo Sinotruk русумли юк автомашинасида, ёмғирли ҳавода, сирпанчиқ йўлда ҳаракат хавфсизлигини таъминлай олмасдан йўлдан ўнг томонга чиқиб кетиб ағдарилган. Ҳодисани кўрган бошқа ҳайдовчилар йўл четига транспорт воситасида тўхтаган.\nУшбу йўналишда ҳаракатланиб келган ҳайдовчи, 1983 йилда туғилган А.С. бошқарувидаги Lacetti русумли автомобилда секинлаган вақтида, ортидан келаётган, ҳайдовчи, 1989 йилда туғилган С.Ж. ўз бошқарувидаги MAN русумли юк автомашинасида ортилган юки билан кескин тормозланиб, Lacetti`ни уриб ўтган ва сирпанишда давом этиб тиркамаси билан йўл четида тўхтаб турган:\n2) Ҳайдовчи, 1966 йилда туғилган Қ.А. бошқарувидаги MAN русумли;\n3) Ҳайдовчи, 1991 йилда туғилган М.Н. бошқарувидаги Nexia русумли;\n4) Ҳайдовчи, 1978 йилда туғилган Б.Н. бошқарувидаги Coablt русумли;\n5) Ҳайдовчи, 1971 йилда туғилган У.Ж. бошқарувидаги Matiz русумли;\n6) Ҳайдовчи, 1971 йилда туғилган С.С. бошқарувидаги Mercedes-Benz русумли;\n7) Ҳайдовчи, 1995 йилда туғилган Ф.С. бошқарувидаги Nexia русумли;\n8) Ҳайдовчи 1964 йилда туғилган И.Н. бошқарувидаги Nexia” русумли транспорт воситаларини бирин-кетин уриб ўтган.\nТўқнашув натижасида вафот этганлар йўқ. Зарафшон шаҳар 3-сонли ТСҚ томонидан тақдим этилган маълумотга кўра, ушбу ЙТҲ сабаб 11 нафар фуқаролар мурожаат қилишган:\n4) 1973 йилда туғилган фуқаро О.С. - энса соҳа ертилган жароҳати;\n11) 1995 йилда туғилган фуқаро Ф.С. - бош миянинг чайқалиши аниқланмаган. Жароҳатланганларга биринчи тиббий ёрдам кўрсатилиб, шу куни яшаш уйларига жавоб берилган. Конимех тумани Тиббиёт бирлашмаси томонидан тақдим этилган маълумотга кўра, 8 ноябрь куни йўл-транспорт ҳодисаси билан боғлиқ тан жароҳати олган фуқаролардан мурожаат келиб тушмаган.\n04 Декабрь 18:19 30192\n02 Декабрь 12:26 28353\n02 Декабрь 09:21 17381\n02 Декабрь 08:34 14231\n03 Декабрь 15:38 13440


Тина Тёрнер Америка фуқаролигидан воз кечди - www.Voydod.net\nТина Тёрнер Америка фуқаролигидан воз кечди\nАмерикалик машҳур рок-н-ролл ижрочиси Тина Тёрнер АҚШ фуқаролигиданвоз кечмоқда, деб ёзади “Washington Post” нашри. Хонанданинг сўзларига кўра, оиласиданташқари уни Қўшма Штатлар билан боғлаб турган турган ҳеч нима йўқ. Келажакда у Ғарбий ярим шарда яшашниятида.\n74 ёшли Тёрнер йигирма йилдан буён Швейцарияда истиқомат қилади. Июль ойидау 27 йиллик таниши германиялик продюсер Эрвин Бахга турмушга чиққан эди. 10 апрель куни эса жаҳон юлдузиШвейцария паспортига эга бўлди.\nТина Тёрнер (ҳақиқий исми Анна Мэй Буллок) –америкалик хонанда, актриса ва раққоса. Саккиз марта “Грэмми” мукофотининг соҳиби бўлган. Саҳнадагиэкспрессивлиги учун унга “рок-н-ролл қироличаси” номи берилган. “Rolling Stone”журнали уни замонамизнинг буюкхонандаларидан бири деб атаган.


“Реал” Бэйл бўйича ҳақиқатни яширяпти\n23 март, 20:01\nИспаниялик журналист Антонио Ромеро “Реал” раҳбарияти жамоа ҳужумкор футболчиси Гарет Бэйл ҳақидаги ҳақиқатларни яшираётганини иддао қилди.\n- Бэйлнинг белида жароҳати борлигини ҳақида баёнот берилди, Гарет жамоадошларини қўллаб-қувватлаш учун “Сантьяго Бернабеу”га келгани йўқ. Карло Анчелотти ва “Реал” раҳбарияти Бэйл масаласида ҳаммани чалғитяпти. Бундай қилиш керак эмас. Улар ҳаммасини ўртага қўйиб, аслида нима бўлганини очиқ айтиши керак.\nКриштиану Роналду кетганида айнан Гарет Бэйлга “Реал”нинг янги етакчиси сифатида муносабат қилинган даврлар бўлганини ҳам унутмаслик керак, - деди Антонио Ромеро.\nГарет Бэйл белидан жароҳат олгани туфайли “Барселона”га қарши ўйинда қатнашмагани айтилганидан кейин футболчи Уэльс терма жамоаси сафида ҳеч қандай чекловларсиз шуғулланаётгани маълум бўлди. Натижада клуб ва ўйинчи ўртасидаги муносабатлар кўнгилдагидек эканига шубҳалар кўпайиб бормоқда.\nГарет Бэйл “Реал” сафида Испания чемпионатида тўрт марта майдонга тушиб, битта гол уришга эришди. Унинг амалдаги шартномаси 30 июнь куни якунланади.


Жанубий Кореяга кўпроқ ўзбекистонликлар ишга бориши мумкин\n13:03 19.02.2018 (Янгиланган 13:25 19.02.2018)\nЎзбекистон ҳукумати Жанубий Кореяга иш ва ўқиш учун кетишга тайёр бўлган фуқароларни тайёрлайдиган ўқув марказларини очишни режалаштирмоқда\nТОШКЕНТ, 19 фев — Sputnik. Жанубий Корея ўзбекистонлик меҳнат мигрантларини қабул қилиш учун квоталар сонини кўпайтириши мумкин, деб хабар қилмоқда Sputnik Ўзбекистон мухбири.\nБу ҳақдаги музокаралар айни вақтда Кореяда бўлиб турган Аҳоли бандлиги ва меҳнат муносабатлари вазирлиги делегациялари томонидан ўтказилмоқда.\nБугунги кунда мамлакатлар ўртасидаги муносабатларда ноқонуний миграция муаммоси мавжуд. Айрим экспертлар фикрига кўра, Кореяда Ўзбекистондан бўлган бир неча ўн минг нафар меҳнат мигрантлари ноқонуний фаолият юритаётган бўлишлари мумкин.\nШу билан бирга, 2007 йилдан 2016 йилгача 27 минг нафар ўзбекистонлик Жанубий Кореяда қонуний ишлаш ҳуқуқини қўлга киритган.\nТез кунларда Жанубий Кореянинг Кванжу шаҳрида очилиши кўзда тутилган Ўзбекистон ташқи меҳнат миграцияси масалалари бўйича агентлиги бу жараёнда ёрдам бериши кутилмоқда.\nБундан ташқари, Ўзбекистон делегацияси малакали кадрларни тайёрлаш соҳасида ўзаро ҳамкорликни йўлга қўйиш масалаларини муҳокама қилмоқда.


АҚШдаги қорлар 6,7 мингдан кўпроқ авиарейснинг бекор қилинишига олиб келди\nАҚШнинг марказий қисми ва шимоли-шарқидаги ёмон об-ҳаво, жумладан кучли қорлар 19 январда 6,7 мингдан кўпроқ авиарейснинг бекор қилиниши ва ушланишига олиб келди. Бу ҳақда FlightAware сайтида маълум қилинган.\nСайт мутахассисларининг баҳолашича, умумий ҳолда 6783 рейс бекор қилинган.\nCNN телекомпаниясининг хабар беришича, қор ёғиши оқибатлари Миссуридан тортиб Мэнгача кўплаб штатларда 100 млндан кўпроқ одамга таъсир қилиши мумкин. Чикаго, Детройт ва Кливленд шаҳарларида қор бўронлари, жануброқдаги Мемфис ва Жексонда чақмоқлар кузатилмоқда.\nНью-Йорк штати губернатори Эндрю Куомо штатнинг аксарият йўлларида тиркамали юк машиналари ва автобуслар қатновини тақиқлаб қўйган. “Амтрак” темир йўл компанияси штат ҳудудида 19-20 январь кунлари йўловчи поездлари ва электричкалар қатновини чеклаб қўйган.